Big Dani Pérezek irekiko du 2020ko Bizkaiko blues eta jazz zirkuitua - Deia\ndeia.eus 23.01.2020 | 16:40\nERMUA. Big Dani Pérezek emango dio hasiera 2020ko Bizkaiko blues eta jazz zirkuituari hurrengo larunbatean, urtarrilaren 25ean, Ermun eskainiko duen kontzertuarekin. Zirkuitu honen aurtengo lehenengo gonbidatua izan da.\n1979an Bartzelonan jaio zen Dani Perez, eta jump blues, rock&roll, rhythm&blues eta boogie-woogie alorretan estatuko saxofoi jotzaile handienetakoa da egun. Musika klasikoko ikasketak egiten hasi zen, eta 40. hamarkadako saxofoi jotzaileen lanekin topo egin zuen; euren estilo indartsu eta sutsuak eman zion hasiera rock&rollaren eztandari.\n90eko hamarkada erdialdean Chevy & The Hot Wheels taldearekin bat egin zuen Perezek, eta horrek bere ibilbideari bultzada handia eman zion. 50eko hamarkadako R&B eta rock&roll gordinena berpizteko helburua zuen taldeak, eta zuzeneko emanaldietan eta estudioko grabazioetan parte hartu zuen. Bere zuzeneko ikusgarriek estilo horretako erreferente bihurtu zuten Espainiako eszenan; bertako talentu bat, edulkoratu gabeko R&B gordina destilatzeko gai den saxoaren sentsazioa, Mississippi berean jaio izan balitz bezala. Horrek lankideen miresmena eta interesa piztu zuen, eta geroago, Los Rebeldes taldearekin bat egin eta gorenean finkatu zen.\nDani Perezek bere soinua partekatu eta musikaren bitartez aurrera egiten jakin du jatorri ezberdinetako talde eta artista askorekin batera, eta Carl Perkins, Dale Hawkins, Billy Lee Reely, The Cadillacs eta The Cleftons taldeekin igo izan da agertokira, besteak beste. Horrez gain, Seguridad Social, Loquillo eta La Frontera bezalako estatuko talde ospetsuekin ere lan egin du.\nEgun, Los Rebeldesekin eta musikari ezagunekin elkarlanean jarraitzen du modu aktiboan, eta Bartzelonako Escola Taller de Blueseko irakaslea da. Gainera, bere bakarkako ibilbidearekin aurrera jarraitzen du.\nLarunbat honetan bere arteaz gozatzeko aukera izango dugu Ermuan. Sarrerak salgai daude 10 euroren truke Lobiano Kultur Gunean, BBKren orotarako kutxazainetan eta Kutxabanken webgunean.


Desikasten - Bertsolari\nBertsoarekin eritu zara. Bertsoa.comen sorreraren belaunaldikoa zara, asteroko Hitzetik Hortzera huts egitea pentsaezina da, txapelketa nagusietako DVDak buruz dakizkizu, Bapatean bildumak zein Auspoako liburuak. Besteei kopiatuz zu ere hasten zara bertso izan nahi duten doinu galduak kantatzen eta jendaurreko lehen agerpenetan zure buruari (gezurretan) lasai zaudela behin eta berriz errepikatzen. Eskolarteko txapelketan aski emaitza onak lortzen dituzu. Ispilu aitzinean landuriko bertsolari-jarrerak eta etxean prestaturiko margaritek urguilua elikatzeko balio dizute. « Txapela janztea, ametsa bat egia bilakatzea da enetzat» erantzun diozu kazetariari, erabat sinesturik. Bi aldiz pentsatu gabe botatzen dituzu bertsoak, zure heldutasunak uzten dizun bezain borobil ateratzen zaizkizu bukaerak eta zure ausardia txalo merkeekin saritzen dute.\nIkastolako jolas-orduetako zurrumuetan maitasuna bezalako hitz potolo batez mintzatzen hasi zarete. Mutiko lagunartean lehia sutsua abian da, neska bat muxukatu duen lehena izatea da erronka. Mutiko hau neska honekin ateratzen dela entzuten duzun bitartean, zuk neska batekin harremantzeko adorerik ez duzu ateratzen. Aitak, funtsean homofoboa den kezkaz, neskaren bat besteak baino gustokoago duzun galdegiten dizu. Maitemindu zara. Deblauki kontatu diozu hala entzun nahi duen orori. Muxu ematen dizunean zuek biak baino ez zarete kabitzen munduan. Hori adierazten diozu kuttunari hizkera hanpatuz idatzitako mezuetan. Elkarri eskutik heldurik zoazte lagunekin eginiko hitzordura. Izan ere, mutil nerabeen kategoria sozial gorenekoa da neska-laguna lortu duena. Bai, garai honetan, harremanak deskribatzeko aditza, lortu da. Ez zaizu burutik pasatzen bera zoriontsua ote den galdegitea, zu zoriontsua zarela uste duzu-eta.\nIzaeraren eta nortasunaren tirabirek mugitzen zaituzte orain. Publikoak ez dizu 2-3 urte lehenago txalotzen zizuna txalotzen. Bukatu dira eskolarteko txapelketak, eskura ematen dizkizuten plazak, zure adineko bertsolarien artean txapelek ematen zizuten itzala. Segundu gutitan eman behar duzu zure iritzia gai ugariri buruz, kantatu, neurtu eta errimatuz. Lehen galdera egin aitzin erantzuten zenuen, orain galdera bera ahanzten duzu. Lehen zoritxarra-beharra, horrela-dela edo espero-ezkeroren gisako errima bikoteak zenituen bidelagun oholtzarako bidean. Orain, zalantza eta biok igotzen zarete oholtzara. Gorputzetik taxutu nahi zenukeen bertsokera arrazoimenaren bihurguneetan galtzen da. Bertsoa eta presoa inoiz baino errimatuago agertzen zaizkizu barneko hiztegian, 10/8ko neurrian pentsatzea ez da erraietan borborka daukazuna kanporatzeko askabidea.\nMaitasuna maitemin bilakatu zaizu bolada batean. Utzi duzue, mindu egin zara eta jarraian beste pare bat aldiz kontatu dizkiozu ipuin berdinak zure buruari. Etorkizuna idealizatu ahala harrapatu zaitu orainak. Maitasun platonikoen dolua egitearekin batera, nerabezaroa erretzeko bulkada menderaezina sentitzen duzu. Autoestima zauritua dantzan jartzen duzu parrandan, eta zure bizitzan kausalitatez agertzen den batek zure burua hobeki ezagutu behar duzula aurpegitzen dizu. Aholku honi jarraiki, « minetik ere anitz / ikasten da-eta » kantatu duzu gaztetxeetako saio haietako batean. Zure botereaz eta zure pribilegioez gogoetatzera zaramatzatenekin laketzen zara. Loreak petaloz petalo erantzi ordez, ohean gurutzatzen dituzunetako batzuk azal azpiko geruzaz-geruza eranzteko ahalegina egiten duzu.\nKopiatzearen hutsalaz jabeturik, ikasitakoa desikasi beharko duzu. Zer maiteko duzu ? Bera izatea nahi duzuna edo bera izanen dena ? Zer gustatuko zaie ? Haiek entzun nahi dutena edo kantatuko duzuna?\nTags: ametsak bertsokera Desikasten harremanak hausnarketa maitasuna


Diomedes uharteak - Wikipedia, entziklopedia askea.\nDiomedes uharteak: Diomedes txikia (ezkerrean) eta Diomedes handia (eskuinean)\nDiomedes uharteak (errusieraz: острова Диомида, ostrová Diomída), Gvozdev uharteak (errusieraz: острова Гвоздева, ostrová Gvozdjeva) ere deituak, Bering itsasartean kokatutako bi uharte harkaiztsu txiki dira. Batetik bestera 4 kilometro inguruko tartea dago, eta handik igarotzen da Errusia eta Amerikako Estatu Batuen arteko muga.\nUharte handienak, Diomedes handia (errusieraz: о́стров Ратма́нова, ostrov Ratmanova) edo Imaqliq deitua, 29 kilometro koadroko eremua du, eta bertan ez da inor bizi. Administratiboki Errusiako Txukotka Barruti Autonomoaren barnean dago.\nUharte txikienak, Diomedes txikia (ingelesez: Little Diomede) edo Ignaluk deitua, 7,3 kilometro koadroko eremua du eta 2011n 135 biztanle zituen. Administratiboki Alaskako (AEB) Nome errolda eskualdearen barnean dago.\nBering itsasartean zehar itsastatu zuen lehenbiziko europarra Semion Dezhniov, errusiar esploratzailea, izan zen, 1648an. Hark eman zuen bi uharte hauei buruzko lehen berria.\nBestalde bi uharteen artean Nazioarteko egun aldaketa lerroa ere igarotzen da, horrek bi uharteak eguzki denbora berdinean egon arren, Diomedes txikia eta handiaren artean ia egun bateko denbora diferentzia egotea ahalbideratzen du, neguan 21 orduko diferentzia eta udan 20 ordukoa. Adibidez, neguan Dimoedes txikian larunbateko goizeko 9:00ak diren artean Diomedes handian igandeko goizeko 6:00ak dira. Horregatik uharteek batzutan Biharko uhartea (Diomedes handia) eta Atzoko uhartea (Diomedes txikia) izenez ere ezagunak dira.\n↑ Diomede Islands Global.britannica.com\n↑ About Semyon Dezhnev, moscow-chukotka.com\nOrriaren azken aldaketa: 14 abuztua 2021, 10:40.


Euskal Herriko Unibertsitatearen Ataria - Literatura unibertsalean zehar ibilbidea 40 harlauzetan\nErabiltzaileakIkasketakUPV/EHUren egituraIkerketaUnibertsitatera sartzeko bideakAlorrakZerbitzuakLangileakIntranetErabiltzaileakIkasketakUPV/EHUren egituraIkerketaUnibertsitatera sartzeko bideakAlorrakZerbitzuakLangileakIntranet\nErabiltzaileakIkasleakIkaslegaiakIrakasleakAdministrazio eta zerbitzuetako langileakEnpresakIkasleakIkaslegaiakIrakasleakAdministrazio eta zerbitzuetako langileakEnpresak\nUPV/EHUren egituraInformazio instituzionalaErrektorearen guneaZuzendaritza kontseiluaGobernu kontseiluaAldezleaIkastegiakSailakInstitutuakInformazio instituzionalaErrektorearen guneaZuzendaritza kontseiluaGobernu kontseiluaAldezleaIkastegiakSailakInstitutuak\nIkasketakGraduko ikasketakGraduondoko ikasketakHomologazioak: Masterra eta DoktoregoaCampus BirtualaGraduko ikasketakGraduondoko ikasketakHomologazioak: Masterra eta DoktoregoaCampus Birtuala\nAlorrakBekak eta dirulaguntzakEuskaraEleaniztasunaGizarte erantzukizunaUnibertsitate proiekzioaNazioarteko harremanakBekak eta dirulaguntzakEuskaraEleaniztasunaGizarte erantzukizunaUnibertsitate proiekzioaNazioarteko harremanak\nZerbitzuakBibliotekaArgitalpen zerbitzuaKomunikazio bulegoaInformatikoakKirolakKontratatzailearen profilaBibliotekaArgitalpen zerbitzuaKomunikazio bulegoaInformatikoakKirolakKontratatzailearen profila\nAzken eguneratzea: 2012/05/21\nLiteratura unibertsalean zehar ibilbidea 40 harlauzetan\nUPV/EHUren Leioa-Erandioko Guneko Poesiaren Bidea sei hizkuntza desberdinetan idatzitako poema-sortaz dago osotuta Gaur eguerdian UPV/EHUren Leioa-Erandioko Guneko Areto Nagusiko hallean egindako ekitaldiarekin zabaldutzat eman da Poesiaren Bidea, poesia unibertsalaren ibilbidea jorratzen duen pasealeku hori Leioa-Erandio Guneko espaloietan barreiatutako poema-sorta baten inskripzioak dituen 40 harlauzek osotzen dute, eta horietan hizkuntza anitzetan, hala nola, euskaraz, gazteleraz, katalanez, galizieraz, frantsesez eta ingelesez idatzitako Lauaxeta, Antonio Machado, Salvador Espriu, Rosalía de Castro, Arthur Rimbaud eta Lord Byronen, besteak beste, lanak irakurri daitezke.\n"Pasealeku hau sei hizkuntza ezberdinetan hitz egiten eta idazten duten 40 poeten lanen zatiak biltzen dituen espazioa da. Horrela campusarekin geografia berezi bat egiten dugula deritzot, hizkuntzek, ideiek eta sentimenduek elkarri eskua ematen dioten mapa literario bat, idazleek elkarren artean hitz egiten duten leku bat, hain zuzen", adierazi du UPV/EHUko errektore Iñaki Goirizelaiak inaugurazio ekitaldian. Bestetik, Gaurtik aurrera Leioa-Erandio Gunean zehar aurkitu ahal izango diren poema horietako batzuk irakurtzeko erantzulea Euskal Herriko Unibertsitateko ikasle talde bat izan da.\nEkimenak, halaber, 'Poesiaren kontra, edo poesiaren zazpi bekatu nagusiak' manifestua irakurri duen Iban Zaldua idazlearen eta euskal literaturaren bertso esanguratsuenei musika jarri dien Mikel Urdangarin Zornotzako bertsolari eta kantautorearen presentziarekin kontatu du.\nZalduak testua irakurri ostean era ironikoan azaldu du ez dela kontraesana poesiaren kontra izatea eta genero hori ardatz duten ekitaldietan parte hartzea. Gero, poesiaren kontra izateko eman daitezkeen argudioak aurkeztu ditu, poesiaren zazpi bekatu nagusi, mortal eta kapitalen inguruan egituraturik: harrokeria, lukurreria, lizunkeria, haserrea, jalekeria, bekaizkeria eta alferkeria, denak aurkitu ditu Iban Zalduak poesian. Amaitu du esanez UPV/EHUko Leioa-Erandioko Gunean egin den Poesiaren Bideak baduela zerbait ona: "orain, poesia zapalduz paseatu daiteke unibertsitatetik".\nUrdangarinek Lekandapean, Ezin esan eta Munduari begiratzeko modu bat (Non geratzen den denbora?) bere arrakastetako batzuk abestu ostean, Martxa baten lehen notak, Mendian gora eta Izarren hautsa bezalako euskal kantutegi herrikoiaren bertso adierazkorrenei musika jarri die.\n'Baldosa poetiko' hauen jartzearekin Leioa-Erandio gunean ekin den eraberritze eta apaintze prozesuarekin jarraitzen da. Baina, ez hori bakarrik, ekimenarekin gizon-emakume guztien ondare diren poemak zabaldu gura baitira eta, baita campusa erabiltzen duten guztien kuriositate intelektual eta literarioa piztu ere. Gainera, poemek pasealekua erakargarriagoa, dibertigarriagoa eta kulturalagoa bihurtzen dute.\nBideoa UPV/EHUko KOMUNIKAZIO BULEGOAk


HABE IKASBIL: Sagardo esperientziak!\nMomentuz, 10 dira sagardo esperientziak eskaintzen hasiko diren sagardotegiak.\nInformazio gehiago, helbide honetan: www.sagardotegiak.com\nBerriemailea.- Urte askotan txotx-aren esperientzia berezia eskaini dute Sagardoegileen Elkartea osatzen duten 50 sagardotegik, baina horietako batzuek beste pauso bat aurrera eman eta sagardo esperientziak eskaintzen hasi dira.\nUnai Agirre.- Momentu honetan 10 sagardotegik eman dute lehenengo pauso hau. Gaur egun, orain, 10 sagardotegietatik hirutan daude bisita gidatuak martxan eta gainerako zazpi sagardotegietan urtarriletik aurrera hasiko dira poliki-poliki martxan jartzen, urtarriletik apirila bitartean.\nBerriemailea.- Sagardotegi hauetan bisita eta dastaketa gidatuez gain pakete turistikoak eskainiko dira eskualdeko turismorako garapen elkarteen eta zenbait turismo-eragileen laguntzarekin.\nArantza Eguzkitza.- Nik esango nuke sagardoegileok sartzen garela, murgiltzen garela turismo munduan konplexurik gabe.\nBerriemailea.- Sagardo esperientziak guztiz ezberdinak izango dira eta garaian garaiko gauzak erakutsiko dituzte.\nUnai Agirre.- Sagar-biltzetik hasi, mosto egitetik, produktuaren kata enologoekin katak, bisitak, bestelakoak, inguruarekin lotutako bisitak, sagardoa beste zenbait gauzarekin lotuta (itsasoarekin edo dena delakoarekin), bueno…\nBerriemailea.- sagardo esperientziak egitasmoa hasi besterik ez dela egin esan dute. Aurrerantzean, proiektura beste sagardotegi asko gehitzea espero baitute.\nKirol-turismoa, hazten ari den sektorea\nEgun bidaia-agentzia askok eskaintzen dute bidaia, lo egiteko lekua eta lasterketetan parte hartzeko dortsala, dena batera.


Kostaldeko Turrak Bilbon | Bizkaia Zubia, Getxo & Muskiz | Tourné\nBilbon bizikletaz kostaraino eramango zaituzten turrak\nHurrengo mailara igarotzeko prest? Orduan gure Seaside Tourneak dira zuretzako egokienak. Tur hauetan Bilboko hiriaren inguruaz gain itsasorarte hedatzen den eremuaz ikuspuntu orokorragoa edukiko duzu.\nGozatuz, 19km eta 5 orduko dira Getxora heltzeko dagoen tartea, non industria garaian aberastutako familiak kostaldean eraikitako jauregiak bisitatuko ditugun eta baita aurretik euskal arrantzale eta baserritarren herriak zirenak. Ibilbide honetan iraganeko industriaren erroetan murgilduko gara eta honek ekarritako aberastasun eta pobresiak aldatutako lekuak ezagutuko ditugu.\n100% industria da Tourne All Ironen ezaugarri nagusia. Meategietako erraietan sartzen den ibilbidea da hau. Fisikoki Getxokoa baino gogorragoa dena eta sasoiko daudenentzat antolatuta.\nZure bizikleta aukeratu duzu? Ederto, orain gure Bilbo mailako ibilbidea aukeratu zure esperientzia hurrengo mailara igarotzeko. Abenturasaleentzako soilik!\nKostalderarte doan ibilbide lasai eta dibertigarria\nTur mota: Kostaldeko turrak Bilbon\nEdukiera: 2 ~ 15 pertsona\nIrauten dituen 5 orduetan Bilboko historia, haren itsas eta arrantzaleen iragana, meategietako bizimodua eta nola pertsona hauek urteetan natura ustertuz paisaia aldatu zuten ikuzteko aukera izango duzu. Historiaz blai dagoen eta paisaia ikusgarrietan zehar dabilen turra.\nBizkaia Zubiak, UNESCOK gizakume guztien ondarea izendatua 2006an, Portugaletetik Getxoko udalerrira eramango gaitu, behin hemen Bizkaiko “ Urrezko Milan”, XX. Mendeko hasieran aberastutako familiak eraikitako jauregietatik pedalei eraginez gure bidaia xarmagarria Algortako Portu Zaharrean bukatzeko.\n%100 Esperientzia industriala.\nAliron edo All Iron Muskiz eta inguruko (Somorrostro) burdin meategietan XIX. mende bukaeran britaniarrek ohiu egiten zituzten hitzei egiten die erreferentzia, burdin haren kalitatea hain ona izanda soldata bikoitza esan nahi zuelarik.\nBurdina eta haren erauztea Bilbo eta inguruan, baita Bizkaia osoan ere, esanahi funtsezkoa eduki du demografikoki eta estrukturalki. Gutxi gora behera 25 km tako tur honetan itsasadarraren ezker aldetik Muskizeko herrira heltzen den bidea jarraituko dugu, meategietako zonalde gehiena bisitatu eta gurasoek seme alabei kontatutako iraganeko istorioak gogoratuz, aberats eta pobreen arteko gatazkak eta hondino ere bistakoak diren itsasadarreko ezker eta eskuin aldeko desberdintasunak ezagutuz.\nBehin Muskizen meategietako munduan murgilduko gara El Pobaleko burdinola bisitatuz eta ondoren Pobeña herritik gertu Areetako hondartzatik itsasora begira erlaxatuz.\nOngi etorri gure Tourne luzeenetara, DIY bertsioan. Bertan pausoz-pauso zehaztasunak aurkituko dituzu proposatutako bi turrak, hauek Tourne-Muskiz (Tourné All Iron) eta Tourne-Portu zaharra (Tourné Gold Coast) izanik. Modu desberdinean aurkitu daitezke:\nJaitsi daitekeen gaia digitala.\nBizikleta alokatzerakoan dendan eskatu ahal izango duzun liburuxka gida.*\nGPS a teknologia menperatzen duzuenentzako.\nGogoan izan nahiz eta ibilbide nahiko luzeak diren, trena edo metro geltokietatik gertu pasten direla, non bizikletak dohain sartu daitezkeen eta Tournera modu erraz eta lasaian bueltatu zaitezketen.\nGPS ibilbideak erabili.\nEsperientzia ahaztezina edukitzeko GPS eta gida liburua (edo hau gabe) erabiltzea gomendatzen dugu. Aurretik ez baduzu horrelakorik erabili lasai egon zaitez, benetan erreza delako: zure telefono app store-ra joan eta gpx irakurtzen duen edozein aplikazio deskargatu (gpx idatzi bilatzailean) eta ireki artxiboa app- arekin. Diseinua app batetik bestera aldatu egiten da, baina segur aski mapa bat agertuko zaizu eta momentu oro zu bertan non zauden ikusi ahal izango duzu. Hortik aurrera, arazo gabe egin ahal izango zenituzke proposatutako ibilbideak.\n*Liburuxka gidak 5€-ko fidantza dauka, zu buetatzerakoan itzuliko dizuguna


Taloak jateko aukera zapatuko azokan - Aretxabaleta - Goiena.eus\nAretxabaletako San Migel jaiak 2016\nTaloak jateko aukera zapatuko azokan\nIbon Carmona 2016-09-23 14:31\nHerriko emakumeak taloak egiten sanmigeletan.\nSan Migel zapatu goizeko azokarekin batera, herritarrek taloak jateko aukera izango dute, Loramendi Elkarteko Tril Emakume Taldearen eskutik. Era horretan, elkarteko kideek txistor, txokolate, hirugihar zein saltxitxa taloak salduko dituzte Pagaldai taberna ohian. Hain zuzen ere, 10:30etik 14:00ak arte egongo da zabalik postua.\n1993an herriko zenbait emakumek baserrian ikasitakoa praktikan jarri zutenetik hona, aretxabaletarrek janari postu horretaz gozatzeko aukera izan dute urtez urte. Talogileen lehenengo belaunaldi hartako hiru emakumek oraindik jardunean dihardute, eta bihar bertan izango dira, beste herritar batzuekin batera, taloak prestatzen.\nHala ere, biharkoa ez da emakume horien asteko hitzordu bakarra izango. Joan den eguenean, taloak egiteko ikastaroa eskaini zuten Muru Alde elkartean. Hamabost bat pertsona elkartu ziren, eta jaki horren prestaketak dituen pauso ezberdinak ezagutzeko aukera izan zuten.\nBestalde, ikastaro horretan gidari lanetan jardun zuen emakumeetako bat Karmele Untzueta izan zen, Tril Emakume Elkarteko kidea. Eta, haren esanetan, "prozesuak hasiera batean konplikazio handirik ez daukala dirudien arren, eskarmentua izatea ezinbestekoa da behar bezalako talo bat jateko".\nBatez ere, masa zelan egin ikasi zuten; izan ere, hori da talo on bat egiteko sekretua. Edozelan ere, Untzuetari bere sekretua zein den galdetuta, "bakoitzak berea" duela erantzun du hark. "Garrantzitsuena arto-irinaren kalitatea da, freskoa izan behar du eta. Masa egiterakoan, hura ur beroarekin busti, eta, tenperatura beroan mantenduta, txapara pasatzen da. Bertan, taloak ez du egosi behar, erre baizik", gehitu du.\nMuru Aldera bertaratu zirenek aukera paregabea izan zuten jaki horren prestaketan adituak direnen aholku eta sekretuak entzuteko. Ikastaroaren amaieran, ikasitakoa praktikan jarri eta gero, egindako taloa jateko aukera ere izan zuten.\nTaloez gain, dardoak\nPagaldai taberna ingurura gerturatzen direnek, taloak jan eta edariak hartzeaz gain, sari ezberdinak lortzeko aukera ere izango dute, Loramendi Elkarteko kide Iriztu Gazte Taldeak dardo postu bat ipiniko du eta. Dardoak jaurtiz, besteak beste, kontserba-produktuak, ardo botilak eta kamisetak irabazi ahal izango dira.\nPostua goizeko hamar eta erdietan irekiko dute, eta, hain zuzen ere, sariak agortu arte egongo da zabalik. Dardo bakarra jaurtitzeak euro 1 balioko du eta bostek, 4 euro. Bertan batzen den diru kantitatea elkarteak etorkizunean antolatuko dituen gazte ekintzetara bideratuko dute.


Birus berri bat zabaldu da Herbehereetako eta Belgikako hogeita hamar bat etxaldetan | Consumer\nBirus berri bat zabaldu da Herbehereetako eta Belgikako hogeita hamar bat etxaldetan\nSchmallenberg izena du, eta sortzetiko malformazioak eragiten ditu arkume eta txahaletan, baita sukarra, beherako larria eta abortuak ere.\nSchmallenberg izeneko birus berri batek sortzetiko malformazioak eragiten ditu arkume eta aratxoetan, eta sukarra, beherako larria eta abortuak eragiten ditu aziendan. Herbehereetatik Belgikara hedatu da. Herrialde horietan 27 eta 9 abeltegitan aurkitu dira, hurrenez hurren.\nBelgikako Elikagaien Katearen Segurtasunerako Agentzia Federalak (AFSCA), urtarrilaren 2an, zifra berriak eman zituen kaltetutako ustiategiei buruz, 2011ko abenduaren azken astean birusa mota horretako sei etxetan identifikatu ondoren, Flandesen, bereziki Anberes probintzian. Albaitaritza eta Nekazaritza Kimikako Azterlan eta Ikerketen Zentroak (CERVA), animalien gaixotasunetarako Belgikako erreferentziako laborategiak, birusa aurkitu zuen lehen aldiz Espainian abenduaren 22an.\nSchmallenbergen birusak ere esne-ekoizpena murrizten du, baina ez du giza osasunerako arriskurik eragiten. Birus hori Anberes probintziako nekazaritza-enpresa bateko arkume jaioberrietan aurkitu zen. Alemaniako Schmallenberg hiria da birusaren izena. Ipar Westfaliako Renanian dago, eta Beneluxeko herrialdeetatik nahiko gertu. Azaroaren 18an, lehen aldiz, txahalki deformatuan aurkitu zuten. Ondoren, Holandako 27 etxaldetan aurkitu zen, esan zion Holandako Nekazaritzako ministrorde Hans Blekerrek Parlamentuari. Bi egun lehenago, lau ustiategitan bakarrik detektatu zen, eta horrek frogatzen du birusa azkar zabaltzen dela itxuraz.\nHerbehereek 55 etxetako probak aztertzen ditu, eta beste 26tan ez da birusik aurkitu. Orain arte, 107 abeletxek kimu susmagarrien berri eman diote Elikagaien Segurtasunerako Herbehereetako Agintaritzari eta Kontsumitzaileentzako Produktuena (NVWA). Lehen ikerketen arabera, eltxoen bidezko transmisioa gertatzen da. Ez dago birusaren kontrako txertorik edo tratamendu berezirik, eta ez dago zantzurik behi azienda eta ardi azienda ez den beste azienda bat kutsa dezakeela ondorioztatzeko. Herbehereetako Osasun Publikorako Institutu Nazionalak (RIVM) uste du birusak nekez eragingo diela gizakiei, eta hori babesten dute Belgikako agintariek.\nOraingoz, bi modutan agertzen da Schmallenbergen birusa. Lehenengoa behi eta txahaletan ikusi da, eta ezaugarri hauek ditu: sukarra, esnearen ekoizpena gutxitzea, beherako larria eta, batzuetan, abortua. Bigarren formak sortzetiko deformazioak sortzen ditu (gorputz-adarretan, hidrozefalia edo tortikolia eragiten du) arkume jaioberrietan.\nBelgika birus granjas-eu Holanda-eu Schmallenberg


URDINDUZ, autismoaren aldeko martxa solidarioa ... - Marea Urdina - Uztarria (Azpeitia)\nURDINDUZ, autismoaren aldeko martxa solidarioa ...\nMarea Urdina | Argazkia\nURDINDUZ, autismoaren aldeko martxa solidarioa ospatuko da bihar Donostian\nBihar Maiatzak 20, URDINDUZ Autismoaren aldeko martxa solidarioa ospatuko da Donostian. Urdinduz solidaritatea, konpromisoa eta inklusioa da. Koloreztatu ditzagun kaleak urdinez egun bat ikusgai egiteko helburuarekin, hesiak hautsi eta nahasmen honen inguruko kontzientzia sortzeko grinarekin. Autismoaren Nazioarteko Egunaren harira, 2014ean Gautenak urtean behin egiten den autismoaren aldeko martxa sortu zuen. Aurtengoa igande honetan izango da, maiatzak 20, Donostian.\nGainera, 5.ena izango denaren garrantzi berezia azpimarratu behar dugu, 2018an Gautenak 40 urte betetzen baititu! Lanez, arduraz baina baita poztasunez eta ordainsariz ere beteriko 4 hamarkada izan dira. Gautena 1978ko abuztuaren 24ean jaio zen AEN (Autismoaren Espektruaren Nahasmena) duten pertsonen eta beraien familien beharrei erantzuteko, gizarteratzearen alde lan egiten zelarik. 40 urte beranduago bidea egiten jarraitzen dugu eta hori ospatu behar da!\nMAREA URDINA, nola ez, han egongo da, han egon behar du, gu ere URDINDUZ BAIT GARA! Animatu zu ere eta pasa egun zoragarri eta solidario bat gurekin!


Emozioak eta norberaren gaitasunen lanketa sakontzen :: ikasi :: Udako Euskal Unibertsitatea\nEmozioak eta norberaren gaitasunen lanketa sakontzen\nOrdutegia: larunbatak. 9:30-14:00 / 15:30-18:30\nJendaurrean dabiltzan gehienek, nahiz kulturalki zereginak ezberdinak izan, antsietate-mailaren bat bizi ohi dute. Adibide gisa, kontzertuetan parte hartu dutenek, irakasleek edo epaimahaietan parte hartu duenak badaki ezohikoa dela beldur eszenikoaren sintomarik ez duen norbait aurkitzea. Ekintza baten aurrean tentsio-maila jakin bat bizitzeak emaitza hobetu dezakeela badakigu, baina, urduritasuna gure kaltetarako denean, beharrezkoa da eragin ez desiratua gainditzeko baliabideak eskuratzea. Eskoletara gero eta ikasleria tirabiratsuagoa datorkigu: maitasun falta, konfiantza falta, antsietatez gainezka… Geure buruarengan ziurtasuna sendotzeak gainontzekoen eragina positiboki baliatzeko aukera emango digu.\nUne konkretu horretan lasaiago eta ziurtasun gehiagoz sentitzea lor genezake, jarrera aldatzen lagunduko diguten tresna batzuk praktikan jarriaz. Gure egunerokotasunean ez al ditugu honelako une asko? Ez ote litzateke interesgarria egunero sentitzea ziurtasuna, egunero lasai eta zentratuta egotea?\nIkastaro honetan zuzeneko edozein saiotan gure esperientzia hobetzeko errekurtsoak landuko ditugu. Errekurtsook entrenamendu mentalaren zenbait teknikatan oinarritzen dira: erabateko arreta, bat-bateko eboluzioa, benetan dena maitatu, ametsak, PNL, yoga, sofrologia, barkamen erradikala, psikologia positiboa, transgenerazionala, eta abar.\nBesteen aurrean bikain sentitzeko bideak ikastea, dena ongi dagoela ohartuta.\nGeure burua hobeto ezagutu, onartu eta maitatzea.\nIkastaroan gure bizi-kalitatea nabarmen hobeagotzen lagun dezaketen tresnak ikasiko ditugu:\nBesteen aurrean gure burua eta gure proiektuak ziurtasunez defendatzeko tresnak.\nGure sinesmenak, beraz bizitzaren pertzeptzioa aldatzeko tresnak.\nBenetan nahi duguna zer den jakiteko eta eta horren bila joateko tresnak.\nAriketa praktikoak eginez zenbait esperientzia biziarazi eta horiek nola kudeatu irakatsiko da. Nahiz azalpen teorikoak ere eskaini, praktikari emango zaio garrantzia. Ikasleen arazoak ere landuko dira: beldurrak, gaueko ametsak, amesgaiztoak, sinesmenen onurak, arazoen jatorria, eta abar.\nIndartu eta beldurrak gaindituz bizi-kalitate bikaina lortu eta zoriontsua izateko bide eraginkorra ezagutu nahi duen edonori.\nOharra: Lehentasuna izango dute UEUk antolatutako Emozioak eta norberaren gaitasunak lantzen (oinarrizko ikastaroa) egin dutenak.\nHomologazio kodea: 1568348009\npentsamenduak kudeatu, sinesmenak landu, autoezagutza, UEUren Ikastetxe Nagusia, udaberriko ikastaroak, eibar, Markeskoako eskaintza


"Natauraren erritmoa kontuan izanik gure beharretatik baratza antolatu eta sortzen" Informazio gehiago: 943692166 edo fraisoro@fraisoroeskola.eus\n"Natauraren erritmoa kontuan izanik gure beharretatik baratza antolatu eta sortzen"\n17:30 Eliza Jokin Altuna pilotari ezagunarekin solasaldia.\nJokin Altuna pilotari ezagunarekin solasaldia.\nHitzaldia "Biolentzia bikarioa" ikuspuntu juridiko batetik. Hizlaria: Cristina Ramos, Clara Campoamor elkartearen abokatua\n"Biolentzia bikarioa" ikuspuntu juridiko batetik.\nHizlaria: Cristina Ramos, Clara Campoamor elkartearen abokatua


Ingurune digitalean haurren segurtasuna bermatzeko oinarrizko gakoak | Azkue Fundazioaren Egunkaria\nIngurune digitalean haurren segurtasuna bermatzeko oinarrizko gakoak\nTeknologia edo ingurune digitala arrotz egiten zaizun horietakoa bazara, baina zure seme-alabak honetan segurtasunez eta modu egokian aritzeak arduratzen bazaizu, artikulu honetan oinarrizko ohar batzuk emango dizkizugu. Troll, profila, txio eta horrelako terminoak entzuterakoan bihotzekoa emango dizula sentitzen baduzu, ezjakintasunak jota, lasai egon. Segi irakurtzen eta jokatzeko gakoak ezagutuko dituzu.\nNola babestu haurrak ingurune digital ezezagunean? Eta interneten? Zer jakin behar dute gurasoek seme-alabak arlo honetan hezteko? Eta nola bermatu dezakete gurasoek segurtasun digitala seme-alabek arazorik gabe jarduteko? Horrelako galderak sarritan plazaratzen dira eta maiz saio eta ikastaroetan galdetu dizkigute. Guraso askori ingurune digitala arrotz egiten zaie eta eskarmentu faltak segurtasun ezaren sentsazioa sorrarazten die eta arriskuak ikusten dituzte nonahi.\nBeste askok seme-alabak arlo honetako terminoak aipatzen entzutearekin batera bihotzekoak joko diela sentitzen dute; troll, horma, profila, txio, youtuberra, like… zorabioa. Horrelakoak sentitzen badituzu zuk ere eta zure seme-alaben segurtasun digitalaren mesedetan oinarrizko ohar batzuk jakin nahi badituzu, segi irakurtzen.\nHaurrentzako interneteko segurtasunari buruzko aholkuak\nGuraso bezala zure seme-alabak segurtasunez nabigatu eta ingurune digitalean dauden arriskuak ekidin nahi dituzu. Hasteko, jakizu internet edo ingurune digitala ez dela mamua. Arriskuak badaude, noski, baina horietaz kontzientzia hartu eta aurre egiteko neurri batzuk kontuan izanda, seme-alabei autonomoki jarduteko tresna eta baliabideak eskaini behar dizkiegu. Konponbidea ez da erabiltzea debekatzea edo eragoztea.\nHeztean dago gakoa. Autonomoak izaten ikastea, jarduera egokia izatea eta dauden arriskuak ezagutzea. Sarean informazioa partekatzeak ondorioak dituela jakin behar dute haurrek, erabiltzaile bilakatzen direnetik.\nBide honetan, gurasoek informazioa helarazten laguntza eskaini diezaiekete, beraiekin egoten eta sortuko zaizkien egoera eta zalantzei beraiekin batera aurre egiten. Honetaz gain, gailuak doitu ditzakete, eduki batzuetara heltzea eragozteko eta haurren jardueren gaineko monitorizazioa egiteko.\nIngurune digitalean segurtasuna bermatzeko oinarrizko gomendio batzuk partekatzen ditugu:\nHaurrekin interneteko segurtasunari buruz mintzatu\nTeknologiaren erabileraren alorrean familian zein arau eta erantzukizuna itxaroten den ezarri eta argi azaldu. Teknologiaren erabilera kudeatzeko oinarrizko ezaugarriak eta baldintzak azaldu, arau batzuk ezarri eta erabilera desegokiak ekarriko lituzken ondorioak argi utzi. Mezu positiboak eman, baina beti arau eta ondorioak azpimarratuz. Eta kasu guztietan lasaitasunez gurasoekin mintzatzeko askatasuna izango dutela transmititu, gertatu zaiena kontatzeko eta arazoren bat izatekotan laguntza eskatzeko.\nHelburua, segurtasunez aritzeko oinarria jartzea da, baina baita, egoera zailetan laguntza eskatzeko aukerak erraztea ere.\nTeknologia elkarrekin erabili\nKonfiantzazko giroa sustatuko da horrela eta familiako kide guztiek batzuk besteengandik ikasiko dute eta zalantzak argitzeko aukera izango dute gurasoek. Aldi berean, haurrek eskuratutako gaitasunak frogatuko dituzte.\nIngurune digitaleko baliabide, webgune, zerbitzu eta abarrei buruz hitz egin\nGurasoek haurrak gustuko dituzten baliabide eta guneek ezagutu behar dituzte eta baieztatu ia horiek beraien adin eta baldintzetarako egokiak diren.\nPasahitzen babesa bermatu\nPasahitzen kudeaketa egokiaren inguruan hezi. Bai sortzeko unean, bai sekretu pean mantentzeko beharraz, eta bai eguneroko kudeaketan. Webgune eta aplikazioen erabilera bukatzen dutenean saioak ixtearen garrantziaz ohartu. Eta etxetik kanpo izaten duten jardueren inguruan ohartarazi, ikastetxe edo beste leku batzuetako gailuak erabiltzerakoan, WiFi saretara konektatzen direnean…\nPribatutasunaren ezarpenak eta edukiak partekatzeko kontrolak doitu\nIngurune digitalean leku askotan argazki, bideo, edukiak, egoeraren eguneratzeak eta abar partekatu daitezke, sare sozialetatik hasita eta hainbat onlineko joko, aplikazio eta abarretan. Zerbitzu hauek gehienetan pribatutasun neurriak doitzeko aukerak eskaintzen dituzte, edukiak zeinek ikusiko dituen aldez aurretik zehazten laguntzen dutenak. Haurrekin mintzatu sarean zein eduki mota partekatu dezaketen zehazteko. Bai eurenak diren edukiak eta batez ere beste hirugarren batzuei buruzkoak, pribatutasuna bermatzeko.\nHoni buruz duela gutxi mintzatu ginen hemen, artikulu honetan: Haurrek sarean partekatu behar ez dituztela ikasi behar duten 8 datu.\nAdinaren alorreko baldintzak berrikusi eta baieztatu\nIngurune digitalean erabiltzen ditugun aplikazio eta zerbitzu askok hauek erabiltzeko gutxieneko adin bat zehazten dute. Adibidez, Googlen kontu bat zabaldu ahal izateko badago horrelako arau bat, gutxienez 14 urte izan behar direla zehazten duena; Googleko beste zerbitzu batzuk erabili hala izateko 18 urte izan behar da.\nBeraz, haurrak horrelako aplikazioren bat, sare sozial, joko eta abar erabiltzen hasi baino lehen, gurasoen ardura da bakoitzean zehazten diren baldintza zehatzak ezagutzea eta haurrekin gai honi buruz mintzatzea. Oso ohikoa izan den kasu bat, adibide moduan: haurrek Call of Duty bideo-jokoa erabili nahi izatea, baina hau erabili hala izateko, jokoaren enpresa sortzaileak 18 urte izatea eskatzen du. Haurrak dendara joan jokoaren bila eta saltzaileek ez saltzea gertatu izan da, adingabekoei saltzea debekatzen zaielako; edo gurasoak erosten saiatzea eta saltzaileak egoeraz ohartaraztea.\nSare sozialek ere erabiltzen hasteko gutxieneko adina eskatzen dute. Adin hau zein den sare sozial bakoitzean ezagutu nahi baduzu, artikulu honetan landu genuen gaia: Zein adinekin has daitezke haurrak sare sozialak erabiltzen?\nHaurrak komunikatzeko modu arduratsuan hezi\nGai honi buruz sentsibilizatzeko oso egokia izaten da oinarrizko arau hau: aurpegira esaten ausartzen ez zaren hori, ez idatzi inoiz berehalako mezularitzako aplikazio, Txat, SMS edo dena delakoan. Sarean komunikatzeko modu egokiaren arautegia adostu familiako kideekin eta haurrak ohartarazi interneten esaten diren gauzak ondorio kaltegarriak izan ditzaketela.\nBeste heldu batzuekin hitz egin\nBeste heldu eta haurrekin lan egiten duten profesionalekin iritziak, aholkuak eta abar partekatzeak lagunduko zaitu: zalantzak argitzeko, zein ohitura edo moda sortzen diren ezagutzeko, antzeko beste egoera batzuetan hartutako erabakiak eta egoera bideratzeko egin diren ekintzak ezagutzeko eta abar. Azkenean, zure seme-alabak ez dira isolatuak bizi eta etengabe beste haur batzuekin erlazionatzen dira. Harreman hauetatik kontsumorako joerak, zaletasunak, interesak eta abar pizten zaizkie eta denak daude antzeko egoeran.\nZure seme-alabekin harremanetan dauden profesionalek (irakasle, begirale, entrenatzaile, orientatzaileak…) egoera ezagutuko dute eta lagungarriak izango zaizkizu.\nZure ordenagailua eta nortasuna babestu\nAntibirus programak erabili eta eguneratuta mantentzea oso garrantzitsua da zure segurtasunerako. Familiako kideekin hitz egin sarean partekatu ezin diren datu pribatu eta pertsonalez (banketxeko kontuei buruzko datuak, telefono zenbakia, helbideak…).\nHaurrek sarean ezezagunek bidalitako mezu eta fitxategiak ez dituztela zabaldu behar ulertzea oso garrantzitsua da.\nSegurtasuna ez da garai batean guztion ahotan dabilen gaia; etengabe kontuan izatekoa da eta, gainera, teknologiaren bilakaera ematen den heinean, zure familiaren beharrak aldatu egingo dira baita ere. Elkarrizketa jarraitua izan behar duzu haurrekin: zertan dabiltzan ezagutu, zeintzuk dira euren kezkak eta abar. Agian adostutako arauak berregin beharko dituzue, egoera, erabilera eta gertatu diren gauzen arabera. Gaia modu jarraituan landu familian.\nhaurrak ingurune digitalean haurrak internet erabiltzen haurren segurtasuna interneten teknologiaren erabilera\nMugikorraren funtzionamendua azkartzeko hainbat trikimailu


Elkarrizketa: Pilar Barandiaran\n"Sara Etxean osabaren izpirituak bizirik dirau"\nArtistek musa bat duten bezala, ikerleek ere norbait behar dute atzean. Apaltasuna gidari zuelarik, On Joxe Miel Barandiaranek ere, hainbeste lan egin, kargu izan eta sari jaso izan zituen gizonak emakume kementsua bezain fina izan zuen bidaide eta sostengu gisa: Pilar Barandiaran bere iloba, edo bere "umea", hala deitu izan baitzion bizi osoan.\nUztaileko sirimiria lagun eta berde bustiaren usaina airean, Sara etxe ingurura heldu eta indar berezi bat antzematen da giroan, menturaz, antzinako euskaldunen hilerria izan zen Jentilbaratzatik hurbil gaudelako. Atea jo eta Sara etxeko ate gorria gogo onez ireki digu Pilarrek. Baita sartuarazi ere solasaldiari samurki hel diezaiogun,On Joxe Mielen argazki, margo, oroigarri, garaikur eta liburu andana begira ditugula. Ia hamaika urte igaro dira Aita Barandiaran joan zenetik. "Bai, 102 urte betetzeko hamar egunen faltan joan zen zerura" zehazten digu Pilarrek.\n-"Zahartuta sendatzen bazera eun urtez biziko zera" dio esaera zaharrak.\nBai, egia, Jaungoikoari esker. Osasunez makal samar ibilita ere, hemen nago. Burua behintzat, argi daukat oraindik.\n-Bakarrik bizi zara, gainera.\nBai, baina Joxemari iloba eta Maritxu bere emaztea ondoko baserrian bizitzeak lasaitasuna ematen dit. Biloba gauero etortzen zait zer moduz nagoen ikusi eta etxeko pertsiana guztiak ixtera, ni ez bainaiz gauza bakarrik egiteko.\n-Zer aldatu da zure bizian osaba "joan" zenetik?\nDena eta ezer ez. Utzi gintuenetik nire bizimodua ez da aldatu, berdin-berdina da. Baina bere hutsunea somatzen dut, eta gora eta behera begiratu arren, leiho ondoko aulki horretara, bereziki, osaba ez zait inon azaltzen.\n-Bera apaiza izanik ere, alabatzat hartu zintuen.\nBai. Bion artean hogeita bat urteko aldea zegoenez, Pilar ordez beti deitu izan zidan "umea". Hala ere, hemen ohitura handia dago, "umea" deitzeko.\n-Zer zioen berak zutaz oroit?\nZe neska koskor polita nintzen. Eta ni jaio berri, Gasteizko apaiztegitik asteburua pasatzera etortzen zenean, eta ikasten zegoen bitartean, amak esaten omen ziola : "ume hau negarrez hasten denean, eragiozu." Eta osabak kulunkatu egiten ninduen sehaskan.\n-Nola sortu zitzaion gure herriko iragana ikertzeko grina?\nApaiza izateko gogoa asetu ondoren, Alemaniako Leizpig-en zegoela irakasle batek esan omen zion : "Herri baten bizikera ikasi nahi baduzu zerorrek behar duzu hango bizikera bizi." Nik uste horren kontura ekin ziola bere lan izugarriari.\n-Nahiz eta kanpoan bizi, On Joxe Mielek ezagutzen al zuen baserriko lana?\nEzagutuko ez zuen, ba ! Osaba, hamar urte egin zituen bitartean etxean egon zen lanean. Hemendik ehun metrora dagoen Perunezarre baserrian, hain zuzen.\n-Berak uste al zuen bere lana euskal arkeologo, etnologo eta antropologo aunitzen abiapuntu bihurtuko zela?\nEz zait iruditzen. Baina hasiera batean, berak esanda, arraro begiratzen zien jendeak : "Mira, los tres trogloditas" deitzen omen zieten osaba, Telesforo Aranzadi eta Enrike Egureni mendian elkarrekin ikusita.\n-Gizon onaren itxura izanda ere, jeniorik ba al zuen?\nDenok daukagu jenioa. Osabak ere, klaro ! Bazuen bere jenioa, bapatean serio-serio jartzen baldin bazen, nik banekien zerbait ez nuela ondo egin. Baina haserretuz gero, berehala pasatzen zitzaion. Ez ginen demandan hasten diren horietakoak bezala. Tratuan oso maitagarria zen nirekin.\n-Bere sukaldaria ere izango zinen.\nBai, baina osabarekin ez zegoen konplikazio handirik janarietan, ia-ia purea baino ezin zuen jan eta, Miarritzen zegoen garaian medikuak esan zionetik erregimena egin behar zuela.\nUrdailean zuen arazotxoa sendatzeko bi aukera eman zizkion: ebakuntza txiki bat eta konpondu edo erregimena egin. Ezer egin gabe ezin pasa. Eta ebakuntzei beldur handia zienez, berak bigarrena aukeratu zuen bitan pentsatu gabe.\n-Argala zegoen, gero!\nBai, baina ez pentsa erregimenari beti eusten zionik, kanpora joaten zela tarteka jaten zituen eta halako platerkada ederrak, haragia barne, nahiz eta txiki-txiki eginda izan. Dena den, norabaitera bazkaltzera joatekoa baldin bazen, ateratzerako, ontzi bat esne hartuko zuen.\n-Lehen mundu gerratik On Joxe Miel bere lanaren uzta jasotzen hasia zen. Baina 1936an Gerra Zibila piztu zelarik hasi ziren komeriak.\nBai, zeinek pentsatu alde egin beharko zuela ! Osaba Itziarren zebilen lanean Gerra sortu zenean. Zirt edo zart egin eta beste 45 iheslariekin batera Mutrikun "El Angel de la Guarda" izeneko itsasontzia hartu eta Donibane Lohitzunera heldu ziren. Bertara iritsita, ordea, ez zuten arazorik izan, osabak arreba baitzeukan moja Angelun eta Telesforo Aranzadi ikerlagunak ere familia zeukan Iparralden. Une horietan, On Manuel Intxaustik ere asko lagundu zion.\n-Hainbesterako al ziren On Joxe Mielen gaizki eginak?\nUi, bai ! Egin ez dakit, baina leporatu sekulakoak (barrez). Kontua da Gasteizen apaiza zen beste osaba bat nuela. Ba haren aldamenean bizi zen polizia batek esan omen zion hobe zela On Joxe Miel ez itzultzea, fitxa izugarri txarra jarria zeukan eta : "simpatizante de ideas judeo-masónicas y rojo-separatistas."\n-Eta bitartean, zu zertan zinen?\nAtaunen nengoen, zer gertatu zain. Osabak nire premia zuela eta, urte pare bat beranduago joan nintzen berarekin Miarritzera bizitzera. Han hiru urte bizi izandu ginen harik eta alemaniarrak etorri eta Sarara joanarazi gintuzten arte.\n-Nolakoak izan ziren gorabeherak alemaniarrekin?\nAlemaniarrak Iparralden sartu eta handik gutxira, egun batean, detenituta ekarri zuten osaba, Larrun mendian zerbait susmagarria egiten zebilela. Eskerrak alemanieraz bazekiela, bestela bertan akatuko zuten eta. Komandantziara bera ikustera joan nintzenean txito busti bat ematen zuen, gizajoa ! Orduan esan nion, osaba, esaiezu Alemaniako Leizpig-era hots egiten uzteko eta hango zure irakasleari azaldu zer gertatzen zaizun. Osabak hala egin eta, Jaungoikoak lagun, erantzuna baino agindua jaso zuten handik: askatzeaz aparte, hortik aurrera toki guztietan libre ibiltzeko baimena eman baitzioten.\n-On Joxe Mieli laguntzen al zenion bere lanean?\nBai, horixe. Ni joan baino lehen, sekretarioa izana zuen, baina harekin ez zegoen nonbait konforme. "Sekretario horrek dena pronto jarri beharrean, paperak nahastu baino ez dizkit egiten" esaten zidan. Beraz, Iparraldera iritsita ni hasi nintzen idazkari lanetan.\n-Zertan zetzan zure lana?\nBa, osabaren ikerlanak hartu eta akatsak zuzentzean, gero bion artean birpasatzeko. Gainontzean, puntua egiten eta josten ematen nuen denbora, jertseak egiten eta hola. Saran nengoela, gibeletik gaizki nenbilen eta Atauna etorri nintzenean, gibelekoak eman zidan. Medikuagana joan eta josteko makina kaltegarria zitzaidala esan zidan, honako hau esanez: "Pilar, makina zahar hori hartu eta errekara bota ezazu. Bestela neroni etorriko naiz botatzera."\n-Erbeste urte haietan jendea joango zitzaizuen.\nBai, jauna. Muga ondoan bizitzean, makina bat jende etortzen zen ihesi Sarako gure etxera. Denak benetako iheslariak ez baziren ere, guk noski, denei gure atea zabaltzen genien. Urte batean berrehun otordu eman nituen, egin kontu ! Mateo Salaberrieta bizilagunak bere baratzako porruak ematen zizkidan, eta horrekin porru salda ederra egiten nuen.\n-Nortzuk ziren On Joxe Mielen lagunik onenak?\nLagun asko zituen. Baina berarekin harreman estua izan zutenak, utzi gogoratzen...... atzerrikoak kontatu gabe : Telesforo Aranzadi, Jesus Elosegi Irazusta, Enrike Eguren, Manolo Laborde, Tomas Atauri, Manuel Intxausti, Ander Manterola, Jesus Altuna, Juan Garmendia, Paul Detournier, Mateo Mujika, baita Pio Baroja ere.\n-Pio Baroja ez al zen ba, zeharo antiklerikala?\nBai baina osabarekin ongi moldatzen zen nonbait. Are gehiago, Julio Caro Baroja bere iloba gomendatu zuen osabarekin lan egin zezan. Gogoratzen naiz Sarako festen egun handia zela, Julio Caro Baroja eta bere lagunak, apez bat tartean, ttipi- ttapa Beratik etortzen zirela. Egun hartan, gainera libre zegoen muga zeharkatzea. Juliok gustukoa zuena jartzen nuen egun hartan : indaba gorriak.\n-Orora, Saran zenbat denbora eman zenuten?\nSaran hamahiru urte eman genituen. Izugarri ondo hartu gintuzten, gainera.\n-Nahiz eta Ipar Euskal Herrian bizi, muga ezin zeharkatzea gogorra izango zen.\nBai, eta mingarria. Saran gustura baginen ere, osaba beti hona begira zegoen. Miarritzen geundela, hango farora joan eta, herriminez, handik oso gertu ikusten zen hegoaldea miresten genuen. Osabak orduak eta orduak emango zituen honaka begira. Gero, Saran ginelarik, Larrunera igo eta tontorrean Euskal Herriko mendi guztiak ikus genitzakeen, baita Ataun ondoan dagoen Aitxu mendia ere. "Horren azpian dago ba, gure etxea!"-esaten zidan bihozminez.\nBai, etxetik kanpo hamazazpi urte eman ondoren, azkenean, 1953an, itzultzeko baimena eskuratu eta Ataunera bueltatu ginen. Han, Lapurdiko Sara etxearen berdin-berdina izango zen etxea eraikiko genuela erabaki zuen osabak. Baita Sara izenez bataiatu ere, osaba saratarra bezain ataundarra sentitzen baitzen.\n-Zer zioen Sarako "jatorrizko" etxeko nagusiak?\nErabat harrituta zegoen. Egun batean, etxe hau eginda zegoela, bisitan etorri eta hala esan zigun : "Berdin-berdinak dira, gauza batean salbu. Gure etxeak badu akats bat honek ez duena. Komuneko eskailerak hobeki daude zuenean gurean baino. Izan ere, hangoan gaizki dagoen espaloi baten erruz, estropezu egin ahal duzu."\n-Sara izeneko zuen kabia, ilaje guztietako jendearentzat irekia.\nBai, jauna. Etxean bizitzen jarri berritan, halaxe esan zidan osabak : "umea, orain arte besteen etxean egon gaitun. Ba, hemendik aurrera San Benitorena egin behar dinagu : atea jotzen duenari gure atea zabaldu." Eta hala egin genuen. Gaur egun ere, ateak zabalik dituen etxea da.\n-Oraindik etortzen al zaizu jendea bisitan?\nBai, nahiko maiz. Iparraldeko jendea, esaterako, nahiz eta nik beraiek ez ezagutu, zera esaten didate: "zuk ez nauzu ezagutzen ene Pilar, baina gu halako honen seme-alabak gara." Pozgarria izanda ere, izugarrizko pena ematen dit, bere gurasoengatik galdetu eta mundu honetan ez daudela esaten didatelako. Baina tira, halakoxea da mundua eta ezin betirako egon!\n-Nolakoa zen On Joxe Mielen egun arrunt bat?\nSasoian zegoen bitartean, osaba goizeko seietan jaikitzen zen egunero. Lehenbizi errezoak egin, gero parrokiara meza ematera joan eta bederatziak alderako etxeratzen zen. Orduan gosaldu, eta leiho horren ondoan jarrita, lanean jarriko zen harik eta ordubatean bazkaltzen genuen arte. Bazkaldu eta irratia entzunez, eta telebista agertu zenean telebista ikusiz, kuliskatxoa botako zuen. Esnatu, botak jantzi, makila hartu eta mendira joango zen.\nBai, inguruko lurrak eta harriak aztertzera. Baina kanpoan zegoela inor bera ikustera etortzen bazen, ni uluka hasten nintzaion. Baita berak agudo aditu ere! Urruti egonda ere, txistuka hasten zitzaidan entzun zidala adierazteko. Gero, bostetan, ontzi bat esne hartu eta ostera helduko zion lanari. Zazpietan afaldu, berriak entzundakoan lan gehiago egin eta hamarretan ohera.\n-Otoitz eginda, noski.\nBai, alajaina ! Gogoan dut eguna amaitzeko honako errosarioa kantatzen genuela: Itsasoko izar, lagunak ekaitzetan, argie ein zaiguzu, argie ein zaiguzu azken orduetan, argie ein zaiguzu, azken orduetan.\n-Hainbeste ipuin, kondaira eta sineskeria biltzeko, sinesten al zuen horretan?\nBenetakoak zirela sinestu ez, baina kontatzeko orduan bai sinesten zituela. Eta jakina, ipuin kontalariaren aurrean, sinesten duenaren aurpegia jartzen zuen.\n-Euskal Herriko pertsonaia ezagunen artean, egon al zen On Joxe Mielekin bereziki ongi portatu zen norbait?\nBai, jende asko. Baina bat esatearren, Jose Maria Setien esango nizuke, Gipuzkoako gotzaina izandakoa. Osaba gaixorik egoten hasi zenean, Miren Letona moja jarri baitzuen osaba gauetan zaintzeko.\n-Argazki mordoska dago hemen zintzilik jende ezaguna On Joxe Mieli ohore egiten bistan dela.\nBai, begiratu argazki hori (Juan Carlos erregea irribarretsu ageri da On Joxe Mieli sari bat ematen). Osabari "Doctor Honoris Causa" egin behar zioten Madrilen, errege-erreginak eskainita. Baina gaixotu eta ezin izan zen joan. Bere ordez Gasteizen apaiza zen gure lehengusua bidali eta hola esan zion erregeak : "Gipuzkoara joatea suertatzen bazait, ni neroni joango naiz Atauna domina On Joxe Mieli propio ematera." Eta hala egin zuen. San Inazioren 500. urteurrena zela eta Loiolara joan zen egun batean, tarte bat egin eta Atauna etorri zen. Osaba hil zen urte berean. Oso sinpatiko egon zen erregea. Halako batean, bera On Joxe Mieli sari bat ematen agertzen zen argazki bat ikusi eta oihuka hasi zitzaion erreginari : ¡Sofía ! ¡Sofía, ven ! ¡Que tú también apareces en ésta foto!\n-Bere ikuspuntua Euskal Herriko egoeraz inoiz ematen al zuen On Joxe Mielek?\nEz, politikan ez zen sartzen. Apaiz gaztea zen denboran egin zuen ahaleginik, baina apezak ez zirela politikan sartu behar agindua jaso eta zintzo bete zuen.\n-Euskara ordea, dena zen beretzat.\nBai, ondo esan duzu. Hemen bizi dugun egoeraz ez hitz egin arren, bazen berak oso garbi zuen gauza, alegia, euskara dela euskaldunoi nortasuna ematen diguna. Eta hizkuntzaren atzetik, izaera eta kultura datozela. Zentzu horretan, nik somatzen dut Sara etxean osabaren izpirituak bizirik dirauela, hau da, euskaldun modura agertzeko konpromezua hartu eta, gero, zabal ezazu.\nPilar Barandiaran (Ataun, 1909)\nPilar Barandiaran ezkongabea eta bakarrik bizi da Ataungo Sara etxean. Osaba bezala, Ataungo Murkondo auzoko "Petunezarre" baserrian jaioa, Pilarren aita On Joxe Mielen bederatzi anaia-arreben artean gazteena zen. Pilar bere osabaren alboan egon zen bizitzako loraldi nahiz estualdietan, erbestearen nahigabeak ere berarekin bizi izan baitzituen.


Euskal Herria – Venezuela Pa’lante!\nKomite Internazionalistak eta Taupaka\nBi herrien arteko zubia, Venezuelan aurrera eramaten ari den prozesu eraldatzailearekin elkartasuna adierazteko kantua izan nahi duena. Bilduma, Euskal Herriko zein Venezuelako raperoen doinuaz osatua dago. Guztira 14 elkartasun eta erresistentzia abesti.\nRap musika, auzoetako CNNa zela aipatzen zuen Public Enemy taldeko burua den Chuck D-k, halaber, historia liburuetako pasarteak edota idatzitako edozein kronika baino hobeak omen direla hainbat abesti. Hain zuzen, mapetan ageri ez diren lehen lerroko eta kalean bertako borroka askoren testigantza zuzenak besterik ez dira.\nVenezuelak orain dela 10 urte baino gehiago amerikar kontinentea astinduko zuen eraldaketarako prozesua jarri zuen abian. Zehazki, justizia eta duintasun egarri zeuden izenik gabekoen Iraultza. Horrela, Venezuelako hip-hop aldarrikatzailea kale-kantoietan zehar zabaldu da, txirotutako auzoetan, eraikuntza iraultzaile guzti hau babestuz eta bultzatuz: auzoetan rap-eskolak eta tailerrak eraikiz,\nmintzaira berriak sortuz, auzoan lan eginez, kontzertuak eskaintzen, mezua zabaltzen…\nHertzainak taldeak 1991an ekoiztutako “Mundu berri bat daramagu bihotzean” disko aintzindariaren ostean, berriz ere disko berri bat kaleratuko du Komite Internazionalistak erakundeak. Oraingoan ez du bakarrik egiten, azken urte hauetan sortutako harreman, borroka eta elkartasun sareen ondorioz, bi kide topatu ditu abentura berri hontarako.\nAlde batetik, Hip-Hop Revolución kolektiboa dugu, alegia, Venezuela eta kontinente osoko eraldaketa prozesuaren hedapenerako eta protestarako tresna gisa hip-hop musikaren kultura erabiltzen duten ekintzaile talde konprometitua.\nEra berean, Causa, Venezuela berri honetan jaiotako herri kultura eraldatzailearen bozgorailua dugu, hip-hopa ardatz nagusitzat hartzen duelarik. Honen bidez, Euskal Herria eta Venezuelaren arteko soinudun zubi honetan zazpi talderen ekarpena uztartzen da, hain zuzen ere, dagokien garai eta tokiarekin bat egiten dute zazpi abestiz osaturiko diskoan: Hugo Chavezen heriotza, borroka feminista, herri boterearen eraikuntza, oroimenaren berreskurapena edo faxismoaren aurkako borrokaren inguruko istorioak dira auzoetako erritmo kutxa astintzen dutenak.\nEta beste aldetik Taupaka, autogestionatutako herri kulturarako euskal erakundeak, Euskal Herriko rap talde desberdinak batu ditu, proiektuarekin konprometituz. Haien arteko elkarlanaren bidez, zazpi abesti berri sortu dituzte disko honetarako, alegia, proiektuari balio erantsia ematen diolarik.\nGainera, guzti hau gutxi balitz, bi herrialdeetako gerrila musikalak indarrak batzeko asmotan, “Pa’lante!” abestia erdietsi dute elkarrekin.\nCD berezi honen diseinu lanak ere partekatuak izan dira, handik eta hemendik. Alegia, Venezuelako Comando Creativo delako diseinu grafikorako eta komunikazio-gerrilarako kolektiboaren eskutik datorkigu portada, eta barnekoa, berriz, Komite Internazionalistetako militanteen eskutik.\n“Pa’lante”, Venezuelari zuzendutako herri mugimenduaren doinuak dira. Utopiaren bidean eraikitzen, maitatzen, borrokatzen, sortzen, dantzatzen eta tinko ibiltzen duen herriaren doinuak.\nMundu hobeago baten alde behetik borrokatzen dutenentzako doinuak.\nElkartasunaren eta auzoetako Bemba Irratia, berriz ere, erasoan dugu!\n01 Pa’lante – Alumnos de las calles, Endika La Haine, Rayco eta Askapen Sound Sistema\n02 No volverán – Gregory Palencia, Zapato Mc eta Dejavu\n03 Kontatzen doguzenak – Daddy Jeff, O ́Zeber eta Maisha Mc\n04 Guerreras unidas – Mc Anarkia\n05 1 Love – Bad Sound System eta Sorkun\n06 Hijo de lobo caza – Arte y esencia\n07 Itota – Askapen Sound Sistema\n08 Lucha – Sucre Mc\n09 Urtarrilak 23 – Norzzone, Norte Apache eta 121Krew\n10 Patriotas – Area 23\n11 Kapitalismoaren Apokalypsia – Toastibarre, 2zio eta MAK\n12 Nuestro Juramento – Muchocumo\n13 Anai Nagusia – Goienetxe Anaiak\n14 Vamos, Baquine pal Comandante – Intifada\nZabaldu edukia sare sozialetan: Facebook | Twitter\n2017/10/20\tJosu Bergara in Galdakaoko ospitalea at Areto Nagusia\n2017/10/21\tNizuri Tazuneri in Gipuzkoa at Arrasate\n2017/10/28\tEnaitz in Algorta (Getxo) at Villamonte Kultur Etxea\n2017/10/28\tPuski eta Txurruski in Araba at Oion\n2017/10/28\tSuaia in Gasteiz at Jimmy Jazz\n:: begira ezazu Taupakagenda osoa ::\nTaupaka 2012 CC: By-SA\nGarapena eta diseinua: Saretu\nCookie-ak erabiltzen ditugu, baina datu pertsonalak ez ditugu gordetzen [informazio gehiago] ACEPTAR


Isabel Celaá / Eusko Jaurlaritzako Hezkuntza sailburua - Elkarrizketa - Euskonews\nBilbon jaio zen 1949. urtean. Ingeles Filologian eta Zuzenbidean lizentziaduna, EGA agiria ere badu. Gazte-gaztetatik hezkuntzari lotua, Ingelesa eta Literaturan katedraduna da, eta Bigarren Hezkuntzako institutu bateko zuzendaria izan da.\nLegebiltzarkidea 1998tik legegintzaldi honetara arte, talde sozialistaren barruan gizarte-politikez arduratu da eta Hezkuntzako bozeramalea izan da Eusko Legebiltzarrean. Era berean, hainbat handi bete ditu Legebiltzarreko Mahaian.\nMaiatzaren 12an, jarlekuari uko egin zion, Patxi López Lehendakariak Hezkuntza, Unibertsitate eta Ikerketa sailburu izendatu baitzuen. Sail horretan lehenago ere zuzendaritza-kargu garrantzitsuak bete ditu. Izan ere, 1991 arte José Ramón Recalderen Kabinetea zuzendu zuen eta gero, 1991tik 1995 bitartean, Hezkuntzako sailburuordea izan zen Fernando Buesa sailburuaren sasoian. 1995 - 1998 bitartean, berriz, Justizia, Ekonomia, Lan eta Gizarte Segurantzako Kabinetea zuzendu zuen Ramón Jaureguiren sasoian.\nEra berean, Isabel Celaá Euskadiko Eskola Kontseiluko presidenteordea izan da eta, kargua eskuordetzan hartuta, Lanbide Heziketako Euskal Kontseiluko kontseiluburua; Emakunde-Emakumearen Euskal Erakundeko Zuzendaritza Kontseiluko kidea ere izan da. Eusko Ikaskuntzako bazkidea da.\nEusko Jaurlaritzako Hezkuntza, Unibertsitate eta Ikerketako sailburu berria kultura irlandarrari lotu-lotuta dago. Ezkondua eta bi alaben ama da, politikarekiko pasioa familia-bizitzarekin eta paseo luzeekin partekatzen ahalegintzen da.\nIsabel Celaá / Eusko Jaurlaritzako Hezkuntza sailburua\nEskolaren eraldaketa teknologiko sakon-sakon baten oinarriak jartzen ari gara\nIsabel Celaá Eusko Jaurlaritzako Hezkuntza, Unibertsitate eta Ikerketako sailburua da eta guztiz sinetsita dago Euskal Hezkuntza Sistemak modernizatu egin behar duela. Haren esku dago eskola desiratutako modernotasun horretara gidatzeko ahal den guztia egitea. Horretarako dauzka, besteak beste, Eskola 2.0 programa eta kapital inbertsio oso garrantzizko bat. Celaá-k Gasteizko Eusko Legebiltzarreko egoitzan hartu gaitu, eta hantxe erantzun ditu guk egindako galderak.\nMintza gaitezen Modernizazio Teknologikoari buruzko Planaz.\nHain zuzen ere, hezkuntza arloan nik legegintzaldi honetarako daukadan helburuetako bat, hura modernizatzea da. Nire iritzian urte gehiegi eman dugu euli bat argira bezala, eztabaida aski zahar, errepikakor eta labirinto erakoetan murgilduta, irteerarik aurkitu gabe. Nago Europa eta gainerako autonomia erkidegoak beste eztabaida berriagoetan daudela, aldekotasun eta adostasunak eskatzen dituztenetan, eta horietako bat hezkuntza sistemaren modernizazioa da. Euskal Hezkuntza Sistema bikaina da, baina modernizatu egin behar dugu eta modernizazioaren alderdietako bat, hizkuntzarenaz gain, teknologikoa da.\nEta nola modernizatuko da eskola, teknologia arloan?\nGuk Eskola 2.0 programaren bidez egin asmo dugu, baina programa hau bere horretan dena baino haratago doa. 2.0 programak ez du ex novo talka egiten Euskal Hezkuntza Sistemarekin, hau da, aurretik zenbait egintza garrantzizko izan da Hezkuntza Sisteman teknologia berriek duten erabilera eta eraginaz, eta nik hori aitortu egin nahi dut. Hau da, PREMIA plan guztiak, Heldutasun Teknologikoaren Eredua, eta abar. Beraz, Eskola 2.0 planari helduko diogu, zeren gure ikuspuntutik, eskolaren eraldaketa planik sakonena da LOGSE legea onartu zenetik eta beraz, garrantzi apartekoa du. Jakina da abiapuntuan gaudena, zero puntuan gaude nolabait esateko, baina oso eragin eta garrantzi handia izango du zinez.\nZertan datza Eskola 2.0 programa?\nEskola 2.0 programak ikasle bakoitzak bere eskuko ordenagailua eta beraz bere lantresna edukiko duela esan nahi du. Adin aski txikian sartuko dugu, lehen hezkuntzako 5. ikasturtean. 20.000 ordenagailu sartuko ditugu sisteman eta beraz tropel buruan jarriko gara. Erresuma Batua oso aurreratuta dago, baina gu haien hurrengo egongo ginateke tropelburu horretan, eskolak informazio teknologiak erabiltzeari dagokionez. Esan dizudana, 18.000 eta gehiago ikaslerentzat sisteman 20.000 ordenagailu sartzea da eta 1000 gela martxan jartzea, bai ikastetxe publikoetan eta bai pribatuetan, arbel digitalak sartzea, ordenagailuak kargatzeko armairuak, gela bakoitzean wifi azpiegitura jartzea...\nEta zer aldaketa ekarriko dio horrek eskolari?\nAzpiegitura hauek guztiak sartzeak oso-oso eragin zuzena du ikaskuntzaren irakaste prozesuan. Egitura tradizionalean, ikaskuntza prozesua beti noranzko bakarrekoa izan da; irakasletik ikaslearenganakoa. Aldiz orain elkarreragilea izango da eta hau garrantzi handikoa da. Ez da irakaslea informazioa ematen duen bakarra, ikaslea ere, sarera lotzeko gai den ordenagailu baten jabe, informazio foku indartsua da, irakaslearen informazioarekin elkarreragiten duena eta hau, ikaskuntza irakasteko prozesuan, zeresan handikoa da, elkarreragile direnak zenbait eragile baitira.\nBestalde, beti mintzatu gara irakaskuntza pertsonalizatuaz, eta hau aski gai funtsezkoa da. Irakaslea beti egon da lana buruz gain duela, ikaskuntza erritmo desberdina duten 25 ikasleen jardunarekin burutu ezinda, hori bai dela geometria aldakorra! Beren trebetasunak azkarrago lantzen dituzten ikasleak, trebetasunak mantsoago lantzen dituzten ikasleak, tira... Orain, tresna honekin irakaskuntza pertsonalizatua egin daiteke, eta hala erraztasun handiagoa daukan ikaslea ez da alde batera asperturik geratuko (denok dakigu asperdura arrisku faktorea dela eskola porrotean) eta bere trebetasunak lantzen astiroago doanak ez du pentsatuko artatzen ez dutenik, gaitasuna izango baitu sistemaren esanguraz jabetzeko. Hala, bada, tresna bikaina da irakaskuntza pertsonalizatua aurrerabidean jartzeko.\nBaina gainera, abiadura txukun bat iristen dugunean, pianoak notarik onena jotzen duenean, eta oraindik ez da une hori heldu, gela eta ikastetxea birtual bihurtzeko moduan egongo gara. Bai gela eta bai ikastetxea muga fisiko eta denborazkoetatik haratago joan ahal izango dira eta kanpotik zuzenean lotura egin ahal izango da haiekin. Hau ahaltsua da oso, ikasle bat ospitalean baldin badago, gurasoek seme-alabei etxeko lanetan laguntzeko errefortzua behar badugu, aldi batez gaixorik etxean geratu behar badugu... beraz, gela eta ikastetxerako helmena izatea jarduera horietarako guztietarako eta beste batzuetarako, adibidez matrikula egitea, seme-alaben kalifikazioak ikustea... hain ahaltsua iruditzen zaigu, zoragarria da. Horregatik diogu eskolaren eraldaketa teknologiko oso sakon baten oinarriak jartzen ari garela ikaskuntza irakasteko prozesuan, birtualtasun handiekin. Programan sakontzen goazen eran, are garbiago ikusten dugu haren interesa.\nAldaketa metodologiko garrantzizkoa izateaz gain, eraldaketa kultural bat ere bada...\nHain zuzen. Aldaketa metodologikoa hain da bizia, sozialki ere eraldatu egiten du. Eskola irisgarriagoa egiteko konektibotasuna eraldatzeaz gain, etxeetako konektibotasuna ere aldatzen du. Eta gure iritzian, gainera, eskolak, hezkuntzak, bere izatez, gizartearen abangoardian egon behar du eta jakina, ezin diogu egoera jakin bati eutsi, egoera horretan eskolara doazen ikasleek denboraren tunela atzeraka zeharkatzen dutela badirudi. Batzuk ohituta daude teknologietara, baina beste batzuek ez daukate zorte hori. Baina halere, eskolaren bidez, berdintasunean, mundu honetako ondasunetara iritsi ahal izango dira eta prestakuntza teknologiko horretara sarbidea izango dute. Beraz, iruditzen zaigu birtualtasun asko dituela programa horrek, baina batez ere bat dauka, eraldaketa teknologiko hori, tresna horiek guztiak, ikasleei eman ahal izatea, duten errentari eta maila sozioekonomikoari begiratu gabe. Lehenago aurreratuz gindoazen PREMIA planekin, Teknologia-heldutasunaren Ereduarekin, baina eredu hori ikastetxe batzuetara bakarrik heltzen zen. Eskola 2.0rekin erkidegoko ikastetxe guztietara heltzen gara, publiko eta pribatu, eta horrek esan gura du berdintasunean tresnak ematen ari garela, mundu guztiak erabili ahal ditzan eta bere gaitasunak landu ahal ditzan.\nEskola 2.0 programa ikastetxe guztietan aldi berean ezartzen hasiko al dira? Noiz?\nIkastetxe guztietan. Lehen hezkuntzako 5. mailako ikastetxe eta kurtso guztietan ezarriko da. Gaude, datu guztien arabera, otsailean izango dela, agian ez otsailaren 1ean... baina hasita gaude jadanik ikastetxeetan azpiegiturak jartzen. Hau da, ordenagailuak kargatzeko armairuak banatzen ari gara, oso txukun geratzen dira, eta gelak prestatzen ari gara. Ikastetxeak sarera kable bidez konektatuta dauzkagu eta gelen barruan wifi nodoa jarriko dugu ordenagailuak nodora joan daitezen eta hemendik kablera.\nZein izango da ordenagailuaren eta liburuaren erabilera egiazkoa?\nEz dugu orain arteko irakaskuntzak egin duen guztia alboratu nahi, gure nahia besterik da, irakasleak gai izan daitezela irakaskuntzarik tradizionalena irakaskuntzarik teknologikoenarekin lotzeko. Ordenagailuak ez du testu liburua ezkutatuko. Izango da liburua, ordenagailua eta beste materialik, zeren dakigunez gaur eskola materiala guztia da; periodiko puska batetik hasi, disko bat...\nSoftwarearen gaiaz asko hitz egin da. Librea ala ordaindutakoa?\nEmango ditugun ordenagailuek arranke bikoitza daukate, eta beraz software librea eta software jabeduna erabiltzeko aukera dute, hau da, Linux eta Microsoft. Gu argi eta garbi software librea sustatzen gaude, garbi gainera, baina jakina, laguntzaile bezala software jabeduna utzi behar dugu, batetik besterako aldaketan gaudelako, eta irakasleak prestatzen ari direlako tresna modu orokor batean erabiltzeko. Beraz aldi bat jarri behar da, gero programa bere osoan ebaluatzea izango da, tresna hau nola erabili ikasten ari den irakaslegoak aukera izan dezan software jabeduna eskuratzeko, seguru asko ezagunagoa egingo baitzaio, beharra duen une batean. Baina bultzada politikoa software librerantz da.\nEta softwarearen hizkuntza?\nOrdenagailua euskaraz egongo da euskaraz lan egiten duten hizkuntza eredu guztietarako eta aukera egongo da gazteleraz ere lan egiteko, eta ingelesez ere izango du aplikaziorik. Materialetan lanean ari gara. Azaroaren 7ko agindu bat martxan daukagu, miloi bat pasatxo euro dituena deialdia egiteko, software librerako materialak euskaraz edo beste hizkuntza batzuetan egin nahi dituzten taldeentzat. Bide horretatik, beste material batzuk egoteaz gain, bilduko ditugu halaber lanerako behar ditugun materialak. Ez dugu nahi, eta hori erraz egin genezakeen, testu liburua berdin erreproduzitzea, hori irakasleari erosotasun handia ematea bailitzateke eta gainera deuseztatu egingo luke programaren arima. Guk nahi duguna hau da, sormena egon dadila materialak egiterakoan eta irakaslea izan dadila bere materialak egiteko gai, horien erabilera didaktikoa egiteko. Batetik badugu baliabide gida bat, irakasleei emango dieguna, sisteman dauden baliabideak zeintzuk diren jakinarazteko eta berritzeguneetara eskatu ahal izan dezaten; eta bestetik, materialen agindu honekin, eta EIMA I, EIMA II , EIMA III eta abar programekin, software materiala ere eskuratu ahal izango dugu.\nEta irakasleak prest al daude aurrerapauso hori emateko?\nHau oso gai garrantzizkoa da; izan ere, prestatutako irakasleak ez badauzkagu, zer egingo dugu? Gaude etxea behetik egiten hasi garela, gela digitala jarri aurretik irakasleak teknologia berrietan prestatzen ari baikara eta programa honen aurrerabideetan. Jadanik 1500 irakasle baino gehiago dira une honetan prestatzen ari direnak.\nLehenbizi oinarrizko alfabetatze teknologikoan ematen diegu prestakuntza, badaezpada; gero Eskola 2.0 programaren aplikazio espezifikoagoan eta azkenik, garapen eta heldutasunean, materialen aplikazioak egin ahal izateko.\nArlo guztietan bezala, izango dira irakasleak ohituago daudenak teknologia berriekin eta beste batzuk ohitura gutxiago dutenak.\nEta horregatik hasi gara atal desberdinak eginez, prestakuntza oinarrizkoa, ertaina eta goi-mailakoa bereiziz. Baina oso pozik gaude gauzak nola doazen ikusita eta batez ere iguripen handia dugu emaitzei begira.\nInbertsio garrantzizkoa da hau...\nBai, hala da. Oso inbertsio garrantzizkoa da, prestakuntza ere kontuan hartzen badugu, emaitza 15 miloi euro ingurukoa izango da, beraz munta handiko inbertsioa da.\nEta hau lehen hezkuntzako 5. mailan bakarrik jarriko da? Eta zer gertatzen da ikasle horiek hurrengo ikasturtera pasatzen direnean?\nEzin dugu besterik egin... 5. mailan ezarriko da eta ez da gutxi. Baina datorren urtean 5. mailako ikasle horiek seigarrenera pasako dira eta beren ordenagailuekin igoko dira eta berriz ebaluatuko da eta berriz bosgarrenekoekin hasiko gara. Garapen pixkanakakoa egiten saiatuko gara, baina koherentea eta jarraitua.\nZelan eragiten du Modernizazio Teknologiari buruzko Planak Unibertsitatean?\nModernizazio teknologikoko plan hau, Eskola 2.0 hain zuzen, lehen hezkuntzako bosgarren mailako ikasleei zuzenduta dago, beraz irakaskuntza ez unibertsitariorako da. Nola daukagu gaur egun unibertsitatea? Irakasleentzat ordenagailuak edukitze kontuan nahiko ongi gaudela esango nuke, gela batzuetan... ez ikasleko ordenagailu bat, jakina. Baina i2bask deitzen den programa batekin ordenagailuz hornituz joan dira, unibertsitateak zeuzkan beharrei erantzuteko. Orain Bolognako eskakizun berriekin, Europako Goi Mailako Hezkuntzaren Eremuari egokitzeko errekerimendu batzuk bete behar dira, adibidez gaitasunak garatzea, ikaskuntzako praktikak... horretarako ez legoke gaizki gela horietan tresna gehiago, ordenagailu gehiago beharko dela pentsatzea. Baina momentuz unibertsitatea ez da pobrea tresna horietan, eta aberats denik ere ezin esan. Hau da, Bolognako errekerimendu berriekin, Unibertsitateak bere azpiegitura teknologikoa nola zabaldu pentsatzen hasi beharko du.\nEuskal Hezkuntza Sistema modernitatera eramateko bidean, zer egin daiteke?\nBa asko dago egiteko... etengabe modernizatzen aritu gaitezke, aurrean gauza asko daude eta denak batera ezin dira egin eta, beraz, lehentasunak ezarri behar dira. Baina hezkuntza sistemaren beste parte bat hirueletasuna da, zalantzarik gabe. Hau da, guk herrialde gisa errekerimendu bat daukagu, eta gainera borondate politiko bat, bi hizkuntza koofizialak ezagutzekoa, badakigu euskara gehiago landu behar duguna, hori baita gure ikasleek eta gizarteak, oro har, gutxien dakitena, baina ezin gaitezke sisteman ingelesa sartu gabe egon, belaunaldi gazteak premiazko hizkuntza pasaporterik gabe uztea izango bailitzateke. Zertarako litzateke Europa komuna, zertarako hiritar eta salerosgaien zirkulazio librea europar eremuan, baldin eta ikasleek unibertsitatetik irtetean ingelesik ezagutzen ez badute? Hizkuntza gehiago badakizkite, hobe. Sistema bere mugetaraino iritsi da, hiru hizkuntza irakatsiz. Egia baita jakiteak ez duela tokirik hartzen, baina ikasteak bai tokia eta bai denbora eskatzen ditu. Hemen asko daukagu lantzeko, giza baliabideak prestatu behar baitira eta ez dauzkagu behar ditugun guztiak orokortasunean hirueletasuna sartzeak dakarren erronkari aurre egiteko eta jakina, lan handia egin behar dugu horretan, hau da, giza baliabideak prestatu behar ditugu eta exijitu egin behar dugu sistemara sartzen diren giza baliabide berriak hirueledunak izatea.


Zenbat eta gehiago goraipatu eta ospatu zure bizitza, orduan eta biziago dago ospatzeko. - Oprah Winfrey - Quotes Pedia\nBizitza guztioi bedeinkazioa da. Bidaia izugarria da, gorabeherak eta kuota propioak dituena. Ama lurraren pozarekin eta hazten garen harremanekin hazten gara.\nInguruan begiratzen baduzu, harrituta geratuko zara zu baino ederragoa den gauza askorekin. Unibertso honetako hautsaren espezieak baino ez gara, baina gauza asko egin ditzakegu. Beraz, ahalik eta modu emankorrenean bizi beharko genuke.\nZenbait mugarri ospatzen ditugu batzuetan. Baina bizitzako gauza txikiak maizago estimatzen eta ospatzen ikasten badugu, agian bizitza guztian positiboagoak eta zoriontsuagoak izango gara. Besteengan ongia ikusten eta goraipatzen ikasi behar dugu. Horrek besteei bultzada onak ematen jarrai dezan eta norabide egokian beste urrats bat ematen du.\nZure bizitza sarritan goraipatzen eta ospatzen duzunean, probatu nahi dituzun aukera ugari ikusten dituzu. Horrek gizaki helduagoak izatera moldatzen gaituen esperientzia gehiago dakar. Horrela, ospatzeko arrazoi eta aukera gehiago aurkitzen ditugu.\nBizitza atseginagoa bihurtzen da. Gure bizitza ospatzen eta goraipatzen dugunean, benetan pribilegiatuak garela konturatzen gara. Orduan gure beharra da besteei laguntza ematea. Horrek bizitza hobetzen du eta, bide batez, gure gizarteak aurrera egiten du. Mentalitate hori bultzatzen badugu, orduan ahal dugu bizi bizitza esker onez eta emankor.\nBizitzari buruzko aipu izugarriak\nOspatu Life Quotes\nGozatu Bizitzako Aurrekontuak\nBizitzari buruzko aipu famatuak\nBizitzako Aurrekontu Handiak\nBizi Esanak Bizitzeko\nEgin behar duzuna egin nahi duzuna egin arte. - Oprah Winfrey ...


"La Madriguera de Tomaso" landetxea. · Turismo rural en Navarra\nEstás en: HASIERA · MAPA ELKARRERAGILEA · OSTATUAK » "La Madriguera de Tomaso" landetxea.\nLa Madriguera de Tomaso Landaetxea\nInstalazio oso zabalak ditugu. Beheko solairuan, tximiniadun egongela bat espazio ezberdinetan banatuta, hala nola, arabiar txokoa, sofen gunea eta haur-txokoa (artista txikientzat horma-arbel batekin). Gainera, etxeak 20 pertsonentzako gaitasuna duen sukalde-jantoki bat du, non ontzi-garbigailua eta bitrozeramika-sukaldea nahiz egurrezkoa aurkituko dituzun. Jantokitik jolas-lekura sarbide zuzena daukagu. Bertan, rokodromoa, ohe elastikoa eta zabu handi bat ditugu. Komunetan arropa garbigailua eta lehorgailua daude. Barbakoa, mahai eta hondar-gune batekin hornituriko patio zoragarri bat daukagu etxearen atzeko aldean. Lehenengo solairuan berriz, komun pribatudun hiru logela ditugu, bakoitza estilo ezberdin bati jarraiki diseinatua, eta bere gordeleku propioarekin, bertan, haurrek Tomasorekin jolastu dezaten. Hilabete batzuk barru, solairu honetan beste logela bat eta tailerrak egiteko gela handi bat egokitu nahi ditugu. Argazkietan argi eta garbi ikus daiteke, gure etxearen espiritua eta egitura orijinala mantentzeko eginiko ahalegina, adobez eginiko horma batzuez gain.\n9etatik 11tara jangelan gosari zerbitzua daukagu. Beste ordutegi batean gosaldu nahi izan ezkero, prestatuta utz diezazukegu. Zeuek sukaldatzearen edota gure egurrezko sukaldean geuk prestaturiko otorduak egitearen artean aukeratu dezakezue. Dena den, etxean, sukaldatu ahal izateko oinarrizkoak diren hainbat produktu edukiko ditugu bezeroaren eskura. Honez gain, zainzuriak, pikillo piperrak eta etxeko bestelako produkturen bat izango dugu zuen eskura.\nAstebururo, tailer bat (sukaldaritza, eskulanak…) edota ibilaldi bat eskaintzen dugu. Zuen egonaldiaren antolaketa erraztu dezakegu, aurretiko erreserbak eginez berau beharrezkoa duten jarduera nahiz jatetxeetan. Egongelan eta sukalde-jantokian wifi zerbitzua daukagu. Telebista, musika eta irakurketa.\nDOHAINEKO BESTELAKO ZERBITZUAK. Etxeko bizikleten erabilera eta haurrentzako osagarriak (bainera, hamaka, sehaska…). Ikus dezakezuen bezala, gure etxea ezin hobeto ekipatuta dago haur bisitarientzat!\nTEL: (0034) 661949123 o 610713889


Zubietako errauskailua eta hark eragingo lituzkeen ondorioak izan dituzte hizpide Oñatiko kultura etxean - Oñati - Goiena.eus\nZubietako errauskailua eta hark eragingo lituzkeen ondorioak izan dituzte hizpide Oñatiko kultura etxean\nEneko Azurmendi 2016-10-20 12:27\nZubietako errauskailua martxan jartzeko proiektua dela eta, hitzaldia egin zuten atzo Oñatiko kultura etxean, Ibai Lagun eta Zero Zabor astearen barruan. Alde batetik, errauskailuaren eragin eta ondorioak azaldu zituzten bi medikuk eta bestetik, GuraSOS izeneko herri plataformaren nondik norakoak azaldu zituen bertako presidenteak.\nAlde batetik, Osasuna eta Errauskailua Ikerketa Taldeko Marta Barandiaran eta Ina Idarreta medikuak errauskailuaren eragin eta ondorioak azaldu zituzten, datu objektiboetan oinarriturik. Izan ere, Europa mailako hainbat errauskailuk eragin izan dituzten ondorioak ikertu dituzte. Azpimarratu zuten oso zaila dela errauskailu baten eraginak modu zehatz baten neurtzea, faktore asko hartzen baitira kontuan.\nBestalde, Jose Mari Izeta GuraSOS herri plataformako presidenteak ere hitzaldia eman zuen, plataforma honen nondik norakoak azalduz. "GuraSOS, maiatzaren 7an sortu zen, haurrei esanez ez dizuegu hutsik egingo. Haurren osasunarekin oso kezkatuta gauden gurasoak gara eta asko pentsatu gabe egiten diren gauzekin ere kezkatuta. Medikuek esan duten moduan, errauskailuak isurtzen dituen toxikoak oso metagarriak dira. Horrekin lotuta, Zubietan errauskailua egiteko proiektuari dagokionez, iruditu zitzaigun gizartea sentsibilizatu beharra zegoela, gaia larria delako", azaldu du Izetak.\nGaineratu zuten, bai medikuek, baita plataformako presidenteak ere, informazio objektiboa lortzea oso zaila dela, interes asko dagoelako horren atzean. "Iristen zaigun informazioa oso interesatua eta iragazki batetik pasatua. Botereak maneiatzen du asko informazio hori eta guk nahi duguna da benetako informazioa, egiaztatua eta zientzialariengandik datorrena", azpimarratu du herri plataformako presidenteak.\nHerri plataforma honen aldarrikapena, bikoitza da. Alde batetik, errauskailuaren aurkakoa eta bestetik, proiektu horren baitan abiarazi beharreko prozesu parte-hartzaile baten aldekoa.\nHain zuzen ere, azken hori aldarrikatzeko, manifestazio bat deitu du plataformak, azaroaren 26rako.


Jokoak Best emaitzarik of Nannies eta Zaintzaile doan - Page 3\nBaby Hazel oporretan dago eta pozik dago hondartzan ama eta aitarengandik urrun. Hazel pozik dago eguzkian eta hondarrean jolastu ahal izateko, itsasoan igeri egin, erlaxatu eta edari exotikoak izan ditzakeen beste jarduera batzuen artean. Jolastu eta gozatu berarekin eta hondartzarekin. Laguntza ezazu osagarri eta objektu garrantzitsuak lortzen eta bere beharrak zaintzen.\nUmetxo Hazel hondartzan\nBarbie animaliak grina, hain gustuko duten apaindegi bat ireki du txakurrak eta katuak ditu. Baina hainbeste lan egin zuen bakarrik ezin bezero guztiak ez balioko du, beraz, esku bat botatzeko eskatu du, zuk. Lehen zure maskota bainu bat emateko, ondoren, garbitu ilea eta ahal bezain polita utzi behar duzu. Bien arteko negozioa busti egingo da aurrera.\nPrincess Pet apaindegi\nKitten txiki bere enpresa propioa, espezie guztietako animaliak SPA bat ireki du. Gaur egun, zure lehen eguna eta pixka bat urduri dago, izan esku bat uzten bezero guztiei erantzuteko, horiek hartu bainuen eta dena eskatu dute, hala nola, freskagarriak, eskuoihalak edo txokolate chip cookies gisa emateko. Bizkortu edo horiek haserre balio izango dute, eta hori ez da negozio berriak publizitate ona.\nJatorra Kitty ausartu bere spa propioa irekitzeko eta gaur irekitzea da, bere lagun guztiei eskatu gonbidatuz gain bezero asko aipatzen eta horrekin bakarrik ezin da guztiontzat erantzuteko, beraz, zure laguntza behar zuen eman bezeroei bakoitzaren zer eskatzen dute, eskuoihalak, gailetak, zukuak edo delikatua ilea xanpu. hartu duzu luzeegia bada, bezeroak ero joango dira, ondo egiten baduzu, diru asko irabaziko duzu.\nHot Kitty udaberrian\nHooray! Haur oporrak daude! Bera eta bere familia piknik batera joaten dira. Amak lan handia egiten du Matt elikatzen, eta, beraz, Hazelek saskia prestatzen lagunduko dio. Erregistratu Hazel eta bere familia joko dibertigarri honetan, non neskatoak oso ondo pasatzen lagunduko dion piknik egun honetan.\nGaur ama eta aita hirira joaten dira lan garrantzitsua egitera. Beraz, Baby Hazel eta Matt zaintzen dituzte. Lehen aldia da mutilek bisita mota hau egiten dutela. Lagundu zure haurtxoa bikoteari zoriontsu izan daitezen eta beren nahiak asetzen. Jolastu, elikatu eta gainerako haurrekin gizarteratzen lagundu. Gozatu zaintza-egun hau Baby Hazel-ekin!\nHaur Hazel Eguna\nBasoak zuhaitz asko ditu eta Tinkerbell-ek oso ondo daki, baina gauez, horietako batzuk magikoki mugitzen dira. Gure maitagarrien maitagarriak ustekabean horietako batekin talka egin zuen eta orain medikua behar du. Joan larrialdietara Tinkerbell-ekin eta ziurtatu tratamendu egokia jasotzen duela.\nPixka bitxiak printzesa bat zara eta zuk zure urtebetetzea opari hiru haurra herensugeak eskatu, eta orain, zure arreta zaindu osasuntsu eta indartsu hazteko. To acicalar lehen haurra nahi aukeratu behar duzu hasteko, Viseria, IceFire edo Yellith artean aukeratu ahal izango duzu. Noiz dagoeneko baduzu, zure haurra dragoi bainu lasaigarri bat eman beharko dute eta, ondoren, aukeratu osagarriak onena zure nortasuna joan dela.\nAurten Thanksgiving haurra Elsa lehen eguna da. Baina Frozen protagonista gutxi ez, oso argi zer egin behar duzu. Beraz, zure laguntza eskatu dizu, bere ahalik eta eder gisa utzi nahi. Lehenengo gauza egin behar da, bainu lasaigarri bat adiskidetasuna utzi emango dizu. Ondoren, aukeratu soineko eder bat egin eta haurra ederragoa guztiak. Goza ezazu!.\nElsa Lehen Thanksgiving Baby


Bizian Gora-Vida Ascendente mobimentuaren heziketa saioak\ncreated by Bilbon eta Basaurin |\n2018.11.06 | Komunikazinoa\nBizian Gora – Vida Ascendente mobimentuko 70 lagun inguruk parte hartu dau gaur Bilbon egin dan heziketarako saioan, Santanderren mobimentuko presidente eta eleizbaruti arteko koordinatzaile dan Angel Garciaren gidaritzapean. Besteak beste, eragilearen egitekoaren inguruan jardun dabe, bera da-eta “deitzen, koordinatzen, bultzatzen, gidatzen eta laguntzen…” dauan persona. Bere egitekoa zein dan, zer egin behar dauan aztertu dabe, bost aditz adierazle nabarmenduz: entzun, behatu, islatu, galdetu eta laburbildu.\nBizian Gora – Vida Ascendente mobimentuko taldearen nondik norakoak be jorratu dabez: zer dan, zein dan bere eguneroko jarduera, zertarako sortzen dan… Taldea mobimentuaren oinarria dala nabarmendu da, “mobimentuaren bihotza, suspertzen, sendotzen dauana eta bizitasuna emoten deutsana. Laburbilduz, euren giza balioak gehitu gura dabezan personen topagunea da eta baita kezkak, egitasmoak eta ilusinoak batera jarteko eremua be. Gainera, eremu horretan, lagun bakotxa izatez danagaitik autortzen eta baloratzen da. Heziketarako eskola be bada”.\nSaioa amaitu eta bazkariagaz emon deutse amaiera hitzorduari.\nTomi Rodriguezek eta Juan Angel Axpek Bizian Gora – Vida Ascendente mobimentuko presidente eta kontsiliario hurrenez hurren, Bizian Gora – Vida Ascendente laikoen taldea aurkeztu eben atzo Basaurin. Han azaldu ebenez, “nagusiak izanda be, hazten jarraitzen dogu eta alkarri lagun egitea eta heztea ezinbestekotzat joten doguz”.\nSaioa Bilbon izan da


Elorrioko Udala - Elorrioko Udalaren adierazpena\nElorrioko Udalaren adierazpena\nFerixa Nausikoak maite ditugun arren aurten ezin izango ditugu ospatu. COVID19a dela eta osasun larrialdian baikaude eta horrek arduraz jokatzea eskatzen digu. Arduraz gure ingurua eta gure ingurukoak babestu eta zaindu behar ditugulako.\nHorregatik Elorrioko Udaleko talde politikook , adierazpen honen bidez herritarroi honako hau eskatu nahi dizuegu:\nElorrixarrok jakin badakigu zelan hedatzen den birusa, beraz ez diezaiogun ateak zabaldu. Ez dezagun jairik antolatu, jende pilaketak ekiditu; babestu gaitezen, merezi dugu eta!\nInguruko herrietan bizi zaretenoi, ez etorri gure herrira jaia egitera.\nHerri arduratsua eta solidarioa gara, oraingoan ere izan gaitezen eredugarri. Elorrioko Udaleko ordezkariok konfiantza osoa daukagu elorrixarrengan, eta orain arte bezala, beste behin ere elkar zainduko dugula eta arduraz jokatuko dugula espero dugu.\nKonponbideren zati bat gure esku dago, egin dezagun beraz gure esku dagoena. Ez diezaiogun birusari gure herrian sakabanatzen utzi, ezin gara itzuli gabeko puntu batera iritsi. Gure ekintzek ondorio larriak izan ditzakete maite ditugun pertsonengan eta aparteko herritarrengan. Izan gaitezen zentzudunak.\nDatorren urtean jaiak ospatuko baditugu, beharrezkoa da orain erantzukizunez eta arduraz jokatzea.\nAurten, osasuna tokatzen da!


San Martin Agirreko Ikasleek Ipintza Institutuko ortua bisitatu dute - - Goiena.eus\nSan Martin Agirreko Ikasleek Ipintza Institutuko ortua bisitatu dute\nMiguel Altuna Lanbide Heziketa 2016-02-15 14:54\nAurreko otsailaren 11n, San Martineko 5 eta 12 urte bitarteko 14 ikasle, Ipintza Institutuko ortua bisitatu zuten.\nBisitaren helburua, Ipintzako ikasleek baratza zelan daukaten antolatuta ezagutzea izan zen, San Martinekoek euren ortua martxan jartzeko behar duten zenbait ideia hartzeko. Ipintzako bi ikaslek gidatutako bisitak ordubete iraun zuen. Denbora horretan, hainbat argazki eta ohar hartu zituzten; ortuaren antolakuntzaren, erabiltzen diren erreminten eta landatutako landareen eta barazkien gainean, esate baterako.\nIkastetxe desberdineko ikasleen arteko topaketa hau, Bergarako Miguel Altuna Institutuak martxan duen “Elkarrekin Ikasten” proiektuaren barruan kokatzen da. Proiektu honen helburua belaunaldi desberdinen arteko ezagutzak elkartrukatzeko guneak sortzea da.\nOraingoan, 2014an hasitako proiektuaren bigarren edizioa da. Lehenengo edizioak izan zituen onarpen zabalagatik eta emaitza onengatik, aurten ere, proiektuak martxan jarraituko du pertsona kopuru gehiagori heldu nahian.


Herrien arteko besarkada irudikatu dute Egiako parkean : Irutxuloko Hitza\nHerrien arteko besarkada irudikatu dute Egiako parkean\nEuropa migratzaileentzako harrera gune bilakatzeko aldarriarekin, Ongi Etorri Errefuxiatuak eta G7 Ez! plataformek herrien, pertsonen eta giza eskubideen besarkada irudikatu zuten larunbatean, Egiako parkean. Elkartasun ekitaldia Europa mailan deituriko M5 mugimenduaren barruan kokatu zen, eta Europar Batasuna eta G7a osatzen duten herrialdeen migrazio-politikak salatu eta Giza Eskubideen Adierazpen Unibertsala “zorrotz” bete dadila exijitzea izan zuen helburu.\nM5 egitasmoa giza eskubideak errespetatzen dituzten migrazio-politikak eskatzeko jaio da, Gurean, Ongi Etorri Errefuxiatuak eta Mugak Zabalduz Karabana ekimenek sustatuta, eta bere izena maiatzaren 5erako deitu duten ekintzatik datorkio. Egun horretarako, Europako hainbat herrietako plazetan bildu eta elkar besarkatzera deitu dituzte herritarrak; Euskal Herrian, hitzordua Durangon izango da, 12:00etan.\nJarraian, larunbateko ekitaldiko antolatzaileek idatzitako oharra:\nEBren eta G7 osatzen duten herrialdeen migrazio-politikek, mugak kontrolatu eta migrazio-mailetan limiteak ezartzeko helburuak dituzte; mugetan kontrolak jarriz, itzulera eta onartze eskemak kontrolatuz, hesiak eraikiz, Giza Eskubideak urratzen dituzten gobernuekin akordioak sinatuz… Arazoari konponbide duin bat eman beharrean, pertsonen joan etorria gero eta gehiago mugatzen ari dira mugak itxiz eta Europa gotorleku erraldoi bat bihurtuz.\nG7ak eta EBk garapen ekonomikorako dituzten politika kapitalista hauek hilkortasuna bultzatzen dute eta iristeko bide seguruak eta legalak ezabatzen dituzte. Nahiz eta migrazioa mugatzeko neurriak hartu, pertsonek mugitzen jarraituko dute, pertsonen eskubidea delako eta arrazoi anitz dutelako, bidean topa ditzaketen hesiak baino sendoagoak direnak.\nSalatzen dugu Europako krisi sozial eta ekonomikoaren errua migrazioari egozten dion eta krisi honetan Europako eliteak duen erantzukizuna ezkutarazten duen diskurtsoaren manipulazioa eta gezurra.\nSalatzen dugu EBk, europar gobernu guztiek eta enpresa transnazionalek migrazio-exodoan duten erantzukizuna: heriotzak, tratu gizagabea, esklabotza, deportazioak, zapalkuntza, diskriminazioa eta indarkeria, bereziki basatia emakume, adingabe eta LGTBI pertsonen aurka Europarako bidaian eta Europan bertan.\nExijitzen dugu zorrotz bete dadila Giza Eskubideen Adierazpen Unibertsala, migratzaile guztiek askatasunez mugitzeko aukera izan dezatela eta Europan bizi garen gainerakoen eskubide berberak izan ditzatela.\nExijitzen dugu bertan behera gelditu daitezela mugen externalizazioa, europar armagintza eta arma-salmenta, baliabideen harrapaketa eta lurren lapurreta, eta errotik alda daitezela politika ekonomiko eta komertzialak.\nExijitzen ditugu giza eskubideekin bat datozen migrazio politikak, kanporatzeen etetea eta euren lurretatik migratu nahi dutenentzako igarobide segurua.\nExijitzen ditugu beharrezko baliabideak aurrean dugun erronka etiko, humanitario eta demokratikoari erantzuna emateko, elkartasunez harrera emateko Euskal Herrira datozen pertsonei eta euren integrazioa sustatzeko berdintasunaren oinarritik.\nEzinbestekoa da gaur egun bazterkeriazko eta gaitzespenezko politika instituzional arrazista horiei aurre egitea, Europa sozialaren porrotaren, eskubide-murrizketaren eta demokraziaren krisiaren aurrean eskuin muturreko indar neofaxistek eta haien jarraitzaileek proposatzen duten bizimodu gizagabea geldiarazteko eta Europan ezartzen ez uzteko.\nHau sinatzen dugun erakundeok bat egiten dugu #5M # Herrien, pertsonen eta Giza Eskubideen besarkada Europako ekimenarekin. Gurean, Ongi Etorri Errefuxiatuak eta Mugak Zabalduz Karabana ekimenek sustatu dute egitasmoa, eta hitzordua 2019ko maiatzaren 5ean izango da, 12:00etan, Durangon. Bizitza eta giza eskubideak ardatz hartu, eta duintasunez bizi eta migratzeko eskubidea aldarrikatzen du aipatutako ekintzak, Europako hauteskundeetan gailentzen ari den postfaxismoaren aurrean.\nG7ren aurka mobilizatzera goaz sinbolizatzen duen mundua errotik aldatu behar delako lehenbailehen. Hori dela eta, Donostiatik dei egiten dugu, abuztuan Biarritzen bertan egingo duten G7aren aurka mobilizatzera. 2019ko gailurrak berezitasun garrantzitsu bat izango du: Euskal Herrian izango dela; hots, kapitalismoaren, heteropatriarkatuaren eta inperialismoaren zapalkuntzei erresistentzia, elkartasuna eta bestelako mundu bat eraikitzeko borondatea sustraituta eta bizirik dauden lurralde batean. Horrenbestez, beste eredu batzuk babesteko eta beste aterabide batzuk eraikitzeko mobilizatuko gara, justizia soziala, elkartasuna eta berdintasuna oinarri.


Eap - estatuko batzorde teknikoak administrazio judizial elektronikoaren aurrerapena agerian uzten du Justizia digitala\nEstatuko batzorde teknikoak administrazio judizial elektronikoaren aurrerapena agerian uzten du Justizia digitala\nBatzorde teknikoaren azken bileran batzorde iraunkorra administrazio judizial elektronikoaren estatu (CTEAJE) egin dira, eta, hainbat gaiak jorratzen ditu ikusteko aurrerapenek eta jarduera-ildo azaldu Justizia digitala, etorkizunari begira.\nEstatuko Batzorde Teknikoak batzorde iraunkorrak administrazio judizial elektronikoaren (CTEAJE) izan da hileko 18an, oviedon, topaketa, bederatzigarren parte hartu dute. justizia administrazioko idazkari nagusia batzordeko lehendakaria eta Iraunkorra, Antonio Urre-Kolorekoa, gainera, justizia ministerioko goi-kargudun batzuen, botere judizialaren kontseilu nagusiaren ordezkari gisa, estatuko fiskaltza nagusiaren eta autonomia-erkidegoen, andaluziako aragoi, Asturias, kanariak, kantabria, katalunia, galizia, errioxa, madril, nafarroa, euskal autonomia erkidegoa eta Valentzia.\nBilera horretan hainbat zerikusia duten gaiak landu dira justizia digitala aurrerapenek eta jarduera-ildo azaldu dela ikusteko, etorkizunari begira. Alde batetik, komunikazio elektronikoen segimendu-plana aztertu da, gaur egun 52 milioi baino gehiago egin dira, eta balantzea egoera hura ezartzeko, espediente judizial elektronikoaren espainian.\nEra berean, sorrera-proposamenak aztertu dira egoitza judizialen gerentzien elektronikoak kanariak, kantabria eta nafarroan, eta egiteko ekimena kodeak estandarizazioa Aseguru egiaztatzeko, parekatzeko justizia administrazio erraztea eta azkartzea, profesionalei eta herritarrei.\nEstandarizazioa formularioak dagokionez, komunikazio elektronikoei dagokienez, sarrera-Bakarrak bileran, homogeneizazio tratatzeko agiri horiek zigor-arloan egiten den bezala, aldez aurretik gizarte zibilean eta eta contencioso-administrativo.\nIdazkariak adierazi du estatuko justizia sistema guztion artean egin behar da, prozesu kudeaketako partekatua barne hartzen duen transferentzia teknologikoa bikoiztasunik ez gertatzeko berriak garatzeko aplikazioak modu integratuan lan egin ahal izateko.\nEra berean, gogorarazi dela adierazten duen zedarri prozedura zibilaren legearen 2017ko urtarrilaren 1 begira, noiz egin den komunikatzeko modu elektronikoan betebeharra justizia administrazioarekin bestelako eragile instituzionalak eta profesionalek, bai estatuko segurtasun indar eta kidegoek, espetxeetako osasun-zerbitzuak eta pertsona juridikoak.


2020KO EUSKARALDIA MARTXAN\nArabako Errioxan jada hasi gara aurreneko pausoak ematen.\nAurrenekoa izan zen Aurkezpen bilera. Abenduan bildu ginen 8 herrietako partaideak. Bertan ondorengo pausoa zehaztu genuen, eta hori zen Herri Batzordeak osatzea. Badaude oraindik 5 herri delako batzordea osatu gabe.. !!!\nBatzordea osatuta, EUSKARALDIAn herri bezala izena eman behar da ondorengo estekan: herri batzordeen izen ematea.\nOtsailak 12an izan genuen Prestakuntza saioa. izena emandako guztietatik, ondorengo herrietako ordezkariak agertu ziren: Lapuebla, Zieko, Leza, Oion eta Samaniego. Besteek, nahi izanez gero, Kuadrilla, edo herri horietako ordezkarien bidez, jaso dezakezue. Baina, ARIGUNEAK, ENTITATEAK eta horietara hurbiltzeko prozeduraz aritu ginen. (entitateen mapeoa, litezkeen ariguneak identifikatu, hurbilpena, gonbidapena eta jarraipena) Entitateek izena emateko epea jada irekita dago.. !!!\nBihar, otsailak 18, Gasteizko Oihanederren 18:00etan bilduko da EUSKARALDIAren Arabako Foroa (egitaraua: kronograma, entitateak, LOPD legea, txapen aurreikuspena, batzordeen egoeren berri ematea eta galderak) Interesa duen orori irekia.\nOhiko bideetatik emango da hurrengo hitzorduen berri baina parte hartu nahi izanez gero, elkartu zuen herriko batzordekideekin !!!! eta batzorderik ez badago, norbaitekin elkartu, osatu eta izena eman.. !! oraindik ere posible da.. !!


ANBOTO.ORG: Aikoren erromerian batuko dira dantzazaleak, Plateruenean\nDurangoko Plateruenean erromeria izango dute, urriaren 17an, 18:00etatik aurrera, Aiko taldearen eskutik. Parte hartu nahi duen edozeini dago zabalik erromeria hori; bai dantzan trebatutakoei, bai lehenengoz dabiltzanei ere.\nJoan zen astean abiatu zuten Platerueneko dantzazaleek ikasturte berriko Aikoren ikastaroa, baina asteroko hitzorduen osagarri antolatzen dute, hilabetean behin, domeka honetakoa bezalako erromeria bat. Ikasturtean ikasitakoa praktikara ekartzeko aukera izaten dute parte-hartzaileek nahiz dantzazaleek, zuzeneko musikaren erritmora.\nJoan zen martitzenean egin zuten 2014-15 ikasturteko lehenengo saioa. Aurtengo ikasturtean, martitzenetan elkartuko dira, astero, dantza tradizionalak ikasi nahi dituztenak, eta horiez gozatu nahi dutenak.\nBi taldetan, bi mailatan Josu Garate dantzaria da Aikok Plateruenean izaten duen irakaslea. Bi mailatan aritzen dira parte-hartzaileak martitzenetako saio horietan: hasiberriak 18:30etik aurrera, eta esperientzia dutenak, ondoren, 20:00etatik 21:30era.\nEsperientzia probatu gura dutenek doan jarduteko aukera izango dute hil honetan. Izena eman nahi dutenek, berriz, hiru bide dauzkate: www.aikotaldea.com webgunea, bulegoa@aikotaldea.com helbidea edo 634 423 539 telefono zenbakia.\nSeigarren urtea da Aikok dantza ikastaroak Durangoko Plateruenean eskaintzen dituela; Bilboko Erribera merkatua bezala, dantzazaleen topagune bilakatu da, dagoeneko, Durangoko Kafe Antzokia ere.


Zein da Amorebieta futbol klubaren iritzia federazioak hartutako erabakiaren aurrean? - Zornotza - Anboto.org\nZein da Amorebieta futbol klubaren iritzia federazioak hartutako erabakiaren aurrean?\nJoseba Derteano 2020-05-09 13:55\nEspainiako Futbol Federazioak atzo egin zuen ofizial zer gertatuko den profesionalak ez diren mailekin.\nBigarren B Mailako liga bertan behera utziko dute. Falta diren jardunaldiak ez dira jokatuko. Igoera promozioak jokatu egingo dira baldintza batzuen barruan, baina ez da jaitsierarik egongo. Kontua da Hirugarren Mailatik Bigarren B Mailarako igoerak jokatu egingo direla. Ondorioz, talde guztiei tokia egiteko, hurrengo denboraldian multzo berri bat sortuko dute. Gai hauen guztien inguruan galdetu diogu Jon Larrea Amorebieta futbol klubeko presidenteari ere bere iritzia eman du.\n'Zenbat buru hainbat aburu' dio esaera zaharrak, eta kasu honetan ere klub bakoitzak bere iritzia plazaratu du zegokion organoetan. Baina behin erabaki hartuta, ez dago atzerabueltarik, eta dagoenarekin egin behar da aurrera Larrearen ustez. "Hamaika erabaki ezberdin hartu zitezkeen. Batzuk ados egongo dira eta beste batzuk ez. Alde onak eta txarrak dituela? Hori argi dago, baina gure aldetik, erabakia errespetatu behar dugu eta ahalik arinen egokitu behar gara", dio.\nMultzo berri bat sortzea, klubarentzat "kaltegarria"\nOrain arte 80 talde lau multzotan banatuta egon dira Bigarren B Mailan. Hurrengo denboraldian, Hirugarren Mailatik igoko diren taldeak batuta, 100 talde izango dira: 20 gehiago. Denei tokia egiteko multzo berri bat sortuko dute. "Guk talde kopurua ez handitzea gura genuen eta orain arte moduan jarraitzea", azaldu du Larreak eta puntu hori klubaren "ardura nagusia" zela onartu du. Zergatik? "Talde kopurua handituta, diru-laguntzak klub gehiagoren artean banatu beharko dira. Maila horretan egotea bera asko kostatzen zaigu: gizarte segurantzari ordaintzea, ordainketak egunean eramatea... Eta orain 20 talde gehitzea... Guretzat kaltegarria da. Baina erabakiaren ondorio bat da eta onartu behar dugu".\nHirugarren Mailatik Bigarren B Mailara igoerarik ez egotea zen Amorebietaren postura. Zelaian, norgehiagokan, erabaki ezin izan dena, bulegoetan ez erabakitzea. Aldiz, Bigarren B Mailatik Bigarren Mailarako igoera fasearekin konforme daude. "Kasu desberdina da. Bigarren Mailan jokatu egingo dira falta diren partiduak. Futbol kluben kirol emaitzek erabakiko dute azkenean nortzuk jaitsiko diren. Ondorioz, Bigarren B Mailan ez bezala, Bigarren Mailan bai geratuko dira plaza batzuk libre", zehaztu du.\nHurrengo denboraldia ez da hasiko urrira arte. Bost hilabete luze geratzen dira aurretik. Zelan koordinatuko dituzte entrenamenduak? "Zalantza asko ditugu", onartu du Larreak. Etxeko entrenamenduak amaitu eta zelaietakoak hasten direnean aurreikusten dituzte buruhausteak. "Gure baliabideak direnak dira. Zelai bi erabili ditzakegu eta jokalari denak han banan-banan entrenatzea... edo azpiegiturak etengabe desinfektatzea... Guk hori ezin dugu une honetan bermatu", onartu du.\nBeste alde batetik, klubaren bideragarritasun ekonomikoa dago. ERTE bat egin behar izan dute. "Diru sarrerak murriztu dira, baina gastuei aurre egin behar zaie. Horren aurrean ERTEa irtenbide moduan ikusi dugu. Estatuak %70 finantzatzen bagaitu gutxigorabehera, gainerako %30 gu jartzen saiatzen ari gara",azaldu du.


2019ko ekainaren 20a, osteguna | Ordua Euskal Herrian 17:51:13\nHorrelako zalantzak argitzeko gakoa “inbertsio legea” da: egoerari buelta eman eta ea sinesgarria den hausnartu. Bideokoa gizona balitz ehun ezezagunen komentarioak jasoko al lituzke? Are gehiago, posible litzake beste egun batean ehun emakumek neska horri “egun on” esatea? Erantzuna ezetz borobila baldin bada, argi dago sexismoak badaukala zer ikusirik. Emakumeak gara etengabe ezezagunen komentarioak entzun behar ditugunak, eta gizon izateagatik jasotako heziketari egotzi behar diogu horrelako atrebentzia.\nBehinola, Bilbotik oinez nindoan norbaitekin telefonoz diskutitzen, erdi negarrez, eta nire aldamenean pasa zen gizonak “qué guapa” bota zidan. Hori da eguneroko kaleko jazarpen matxistaren ezaugarrietariko bat: enpatia falta. Matxistari bost axola ea umore onez nabilen, ea ezezagunekin hitz egiteko interesik dudan edota nire amama hil berri den. Eta askotan horrelako komentarioak gure sorbaldetan egiten dira, edo gauez kalean bakarrik goazela, hala gure gorputzean urduritasuna eta ikara sartuz. Helburua ez baita gurekin harreman zintzoa hastea, euren gizontasuna berrestea baizik.\n“Piropeoa” sexu indarkeriarekin lotuta dago. Ez ditugu begirada eta komentarioak bakarrik pairatzen. Gure gorputzak publikoak eta erabilgarriak diren aurreiritzitik abiatuta, matxistek zilegi ikusten dute gure ipurdia edo alua kalean, tabernan zein autobusean ukitzea. Eta guk maiz horrelako erasoen aurrean sumindura irentsi eta ezin ezer egitea sentitzen dugu.\nOndarroako feministek sexu jazarpenaren kontrako muralak margotu zituzten herrian: “Nire gorputzak eztau bir zure iritzirik”, “Beste behin guapa dihar ein eta ostikada bat emongo dotzut ahuan”. Bigarren horrek eztabaida piztu zuen: askok esan zuten neurrigabea zela “guapa” bati eraso fisiko batekin erantzutearen mehatxua. Kontua ez da gertakari isolatu bakoitza epaitzea, testuinguruan kokatzea baizik: gure gizartean, gizon askok uste dute emakumeei euren gorputza edo janzkerari buruz komentarioak egiteko eskubidea daukatela, eta horrek ez duela minik egiten, edo are okerrago, eskertu behar dugula, ederrak garenaren seinalea delako. Emakumeok dinamika hori etsipenez eramaten ikasi dugu eta erantzuten badugu esajeratuak eta oldarkorrak izatea leporatuko digute. Horrekin apurtu nahi dute feminista ondarroarren mezuek.\nEmakumeen artean kaleko jazarpen matxistari aurre egiteko beharra gero eta hedatuagoa dago, baina falta handia sentitzen dut gizonek ligatzeko duten ereduarekiko (auto)kritika falta. Ni taberna batean lagunekin dantzan ari banaiz eta tipo bati begiradarik bota ez badiot, zergatik uste du ideia ona dela nire parranda saioa etetea eta besterik gabe nirekin ligatzen saiatzea? Enpatia da niretzat hitz klabea, mutil gazteekin landu beharrekoa. Eta oso garrantzitsua deritzot gizon berdin zaleek momentuan lagunei adierazi diezaietela “piropeoa” ohitura deitoragarria dela, horrelako jarrerak txalotu edo ez ikusiarena egin ordez.\nOraindik ere ozen gogoratu behar dugu gure gorputza ez dela gizon matxistaren gozamenerako objektua, eta kaleak eta gaua gureak ere badirela.\nKanal hauetan artxibatua: Iritzia | Iritzia | Matxismoa